text:
Debi na costo di bida halto, na unda cu prijsnan di combustibel a subi un biaha mas igualmente cuminda cu tambe ta subi constantemente, un grupo di ciudadano preocupa pa e situacion financiero y economico di e isla a convoca un rueda di prensa ayera mainta pa asina trece dilanti nan mal contento.
Adri de Palm a comenta cu nan ta hopi preocupa pa e situacion cu ciudadanonan na Aruba ta bibando actualmente, “dia pa dia nos problemanan ta birando grandi y mas grandi” el a sigura, ademas a declara cu di parti di gobierno nan no ta mira ningun solucion pa cu esaki.
Ademas, el a bisa cu nan a convoca e medionan di comunicacion pa duna nan declaracion dilanti un pompstation pa motibo cu a yega momento cu gasolin ta asina caro cu el a bira impagabel pa lo cual nan tin cu bay eherce nan trabao di tur dia cune. Tarifanan di taxista mester aumenta, prijs di autobus tambe ta bay aumenta. “Asina cu bo mishi cu gasolin, bo ta mishi cu delaster un cos riba Aruba”, Palm a menciona.
Igualmente el a trece dilanti cu tambe ta subi e otro combustible, na aña 2008 gobierno di MEP mes a retene e cen riba gasolin caminda pa 10 aña te cu 2018 ni un gobierno a mishi cu e fondo aki, “MEP a yega na mando y a sinta na e gobierno actual y nan a pone back y nan a redobla e BVO” segun Palm a sigui comenta ainda cu tur e aumento cu ta bin cada dia e ciudadanonan ta haya sorpresa di bida.
“A yega un momento pa pone un paro na e cos aki pasobra pueblo no por mas y no ta soporta mas”, el a expresa.
Den un aña di tempo gasolin a subi 11 biaha, na unda nan ta pidi pa e gobierno aki tene consideracion cu pueblo pa busca un solucion otro caminda y no busk’e riba lomba di pueblo pa motibo cu no por hala rosea mas, tambe el a indica cu nan ta riparando cu den dianan aki tin hopi turbulencia riba Aruba, “si gobierno kier baha gasto cuminsa den Cocolishi mi shon, cu tur e coordinadonan cu ta core den auto cu nan gasolin den dje, ta e pueblo ta paga pa nan” Palm a agrega.
Ta p’esey el a trece dilanti cu a yega ora pa pueblo lanta pa su derechonan y cu aworaki ta drentando december na unda cu gobierno no a puntra cuanto hende tin pan riba nan mesa ni cuanto hende tin coriente na nan cas y cu e pueblo aki cada dia ta bayendo cada mas den decadencia.
“Pueblo aporta boso mes na cualkier accion cu ta bay tin aki na Aruba den dianan aki pasobra december mi kier sa nos no ta bay tin ni Pasco ni Aña Nobo pasobra e luga aki ta bay ta bruha”, Palm a menciona.
Di su parti, Pierre Lacle cu ta traha como taxista a señala cu nan cu ta esunnan cu ta core dia pa dia riba caminda y nan ta a sinti cu e costo a bira dobel pa nan cu nan tarifa ta vast, el a sigura cu e situacion mas posibel ta cu gasolin lo bolbe subi na december y na januari, “gasolin a subi y nos entrada ta keda mesun cos, un situacion cu nos no por carg’e mas”.
Pa e motibo aki, el a pidi pa coleganan di taxi coleganan di autobus cu nan no por sigui absorbe e parti, “mas y mas hende ta drenta den gobierno y esey kiermen pa gobierno tin mas placa pa e saca na unda e ta ranca for di nos cartera” Lacle a expresa.
Un otro persona cu a uni na e declaracionnan aki como otro ciudadano preocupa pero no a identifica a bisa cu gobierno tin cu cuminsa respeta e comunidad y stop di bisa cu nan ta wordo manipula door di cierto personanan pa motibo cu awendia tin hopi medio di comunicacion na unda tur persona ta wordo educa y tin hopi manera pa hende haya informacion, “nos no ta un pueblo bobo, nos ta pidi respet pa esaki pasobra nos tur tin cu bay lucha tanten cu boso ta yena Bestuurskantoor y nos tin cu busca manera pa yega na nos gastonan na cas”, el a afirma.
Tocante e manifestacion cu a wordo convoca pa awe den oranan di atardi door di e yamada di sindicatonan y diferente organisacionnan cu a uni na esaki, nan a menciona cu sigur nan lo uni na esaki pa motibo cu no ta di awe cu sindicatonan ta bringando pa nan derecho y manera el a sigura “ainda nan no por hay’e” Palm a finalisa.


c: text/html

text:
Pa e okashon aki, AFBW a introdusí tambe “Pekùp sindikal AFBW”.
AFBW ta kere den fasilidat nan i ekiponan pa por duna mihó servisio na su miembronan.
Aña 2022 tabata un aña mas di hopi reto i hopi trabou pa AFBW, direktiva di AFBW por mira bek riba un aña 2022 hopi positivo i ku hopi logro pa ku e klase trahadó.
Fasilidatnan i ekiponan ta importante den e mundu moderno di sindikato.
Mester tin un kas òf un kantor sindikal , mester tin un lokalidat pa duna lès i salanan di reunion pa por reunié ku miembronan. Aparatonan moderno di komunikashon no por keda afó den e mundu moderno aki.
Tambe ta di sumo importansia, un vehíkulo sindikal pa por move kuné, sigur si bo mira na kuantu organisashon AFBW tin representashon i ku mester hiba diferente bishita na e organisashon nan aki.
AFBW su direktiva a opta ku no por sigui hasi uzo di vehíkulonan personal, AFBW ta un sindikato sólido i ku ta apliká su statuto i regla di kas. Un sindikato ku tur su kosnan ta na òrdu, un sindikato ku ta parti su relato finansiero na tur su miembronan i tambe na organisashon nan kaminda ku e tin representashon.
AFBW su relatonan finansiero ta wòrdu aprobá pa un akountent rekonosé.
Direktiva lo sigui duna servisio na miembronan i e klase trahadó manera e la bini ta hasi kaba.
AFBW ta hasi un yamada na miembronan pa por postulá nan mes pa elekshon di direktiva 2022 – 2025.
Direktiva kier yama tur miembro danki di ta forma parti di e famia grandi di AFBW.
AFBW ta pidi e klase trahadó ku no ta afiliá na un sindikato pa por hasi esaki den forma kolektivo.
AFBW ta gradisí tur e trahadónan ku a buta nan konfiansa den e sindikato aki i ta pidi tur trahadó pa keda den Union, paso den Union tin Forsa.

robotstxt: allowed

filter: keep


text:
Riba djaluna 14 di sèptèmber a drenta keho di ladronisia di dos skuter; un kolo maron/shinishi i un kolo kòrá di marka BTC, modèl Grande Retro. E skuternan, ku tabata na lòk ku un lòk di stür, tabata stashoná na un kompleho di apartamentusituá na Bulevar Gobernador Nicolaas Debrot. Entre 1 or di mardugá i 8 or di mainta, deskonosínan a bai ku e skuter. Algu mas lat a topa ku e skuter kolo kòrá den kura di un kas situá na Kaya Nijmegen kaminda probablemente e sospechosonan a dùmp e skuter. Bateria di e skuter aki tabata bashí i a mishi ku e wayanan. Ta investigando e kaso.
Riba djamars 15 di sèptèmber, alrededor di 10 or di mainta, sentral di polis a risibí notifikashon ku tin un kas situá na Kaya Korona, na kandela. Tabatin 1 persona den e kas ku ambulans a transportá pa hospital pa tratamentu médiko. Brantwer a paga e kandela ia ehekutá e kontrolnan di seguridat nesesario. Kousa di e kandela no ta konosí ainda. E kaso ta bou di investigashon.


text:
Despues di 10 aña di produccion di e programa educacional Art Rules, fundadornan di The Pancake Gallery Foundation: Ira y Ayra Kip a dicidi di conclui e programa. Den un carta habri e fundacion ta expresa su gratitud y aprecio na tur cu a yuda hasi Art Rules posibel.
Art Rules a cuminsa como un vision pa crea un plataforma di educacion di Arte riba e isla di Aruba. E programa a lansa su prome edicion na 2010 cu mas di 200 participante.
Nos a realisa cu nos tawata bezig cu algo grandi ora cu tanto mucha a aparece pa e kick-off. Crea den solamente 6 luna cu un budget chikito di nos mayornan pa lanta un stichting, nos a logra bende nos vision na algun negoshi local y diferente subsidiario di gobierno di Hulanda. Den e prome edicion nos a reuni 20 amigonan artista for di rond mundo pa guia lesnan den diferente disciplina den un programa intensivo di 2-siman. E programa a continua cu 6 edicion consecutivo cu artistanan international bishitando Aruba for di rond mundo; New York, Washington DC, Baltimore, L.A., Paris, London, Amsterdam. Algun hasta a biaha for di mas leu mane Japon, Sud Africa pero tambe mesun importantemente artistanan di hermana islanan Curacao y St. Maarten.
Mientras cu e programa y su popularidad a crece, nos fundacion a busca e oportunidad di expande su vision na otro paisnan. Un intento pa lansa na Surinam no a logra, pero cu ayudo di nos sponsor principal RBC Royal Bank y dos visionario hoben y fundadornan di Curacao Cares, Lysaye de Windt y Deva Silliee, Art Rules Curacao a bira un realidad na 2014. Art Rules Curacao a crece bira un programa den su propio derecho, crea y diseña especificamente pa e industria artistico di Curacao, cu tin un rikesa cultural fuerte. Cu sosten immenso di comercio, scolnan, mayornan y claramente artistanan creciente buscando oportunidad pa experiencia Art Rules, ela bira un exito instantaneo.
Sin embargo, un programa no por sobrevivi sin inversion sostenibel y despues di un evaluacion riguroso di nos realidad financiero nos tawata forsa pa tuma un break na Aruba, cu e deseo di regresa despues di un aña. Lamentablemente, 2 intento na 2017 y 2018 no a logra. Mescos tawata e caso na Curacao despues di a completa edicion 2018. E tawata un di e edicionan mas exitoso den tur e 5 añanan di Art Rules, pero financieramente nos a yega na e punto critico. E clima economico na Curacao cu a cambia drasticamente den ultimo añanan, tawata tin un impacto directo ariba nos programa, asina drastico cu nos no tawata sigur si nos por a presenta nos showcase final na 2018.
Ademas di ta un peso financiero, nos mester a admiti cu fisicamente, mentalmente y spiritualmente e retonan aki a cuminsa hasi efecto ariba nos bida personal. E preguntanan cu nos a puntra nos mes tawata claro y asina e resultado tawata duidelijk tambe. Adicionalmente nos ta dos persona creativo sumamente ambicioso kende despues di 10 aña, ta cla pa un reto nobo.
Nos a completa nos mision y yega na nos meta inicial?
Art Rules semper a enfoca sumes riba e mision di cultiva habilidad door di crea espacionan sigur caminda cada ken por para den nan berdad y tin e capacidad completo pa desaroya sumes. Sin embargo cu capacidad ta bini hopi responsabilidad. Pa e motibo ey Art Rules a surpasa educacion di Arte. Nos ta un movement! Un accion cu pa 10 aña caba a planta simia di inspiracion y perspectiva nobo den mas di 1200 individuo. Un accion cu a introduci metodonan y ideanan di rond mundo cu lo tin impacto riba artistanan mes pero tambe e sector di arte na Curacao y Aruba, e ta un identidad cultural cu ta mantene su autenticidad relaciona cu resto di mundo.
Pues si, mission cumpli!
Nos ta orguyoso cu na 2009 e movement a invigora e sector di arte y cultura na nos islanan materno di Aruba y Curacao y cu nos hunto cu un gran cantidad di hende a forma parti di dje. Esta un bunita tempo pa biba aden.
Nos deseo ta cu hobenan riba e isla sigui persigui nan ambicion y soña di ta e mihor version di nanmes, paso tin asina hopi talento riba tur dos isla, manera diamantenan bruto.
Nos ta spera cu mundo sigui mira nos experiencianan y haya inspiracion pa crea y comparti mas cu nan por. Nos ta sigur cu e proximo generacion di productornan creativo ta cla pa sigui e caminda y nos ta honra pa pasa antorcha na nan.
Danki na tur cu a inverti den Art Rules cu fondonan, donacion, subsidio, sponsorships, tempo, ideanan, conseho y mas cu tur cos: Amor.
Ira y Ayra Kip


text:
Tokante AdminPerfect
Empresarionan ta haña òf lo haña nan ta atendé asuntunan manera strukturashon di organisashon interno pa kumpli ku eksigensianan di kliente, ekspektativanan i nesesidatnan di empresa, leinan di impuesto, leinan di seguro sosial i otro lei i regulashonnan.
AdminPerfect ta un ofisina di atministrashon dinámiko, spesialisá den e Pakete Total di atministrashon di empresa, Rekurso Humano i atministrashon di suèldo, konseho tokante impuesto, planifikashon stratégiko i maneho, inkluso outomatisashon. Nos ta kombiná profeshonalismo ku un toke personal ku ta kuadra perfektamente. E fórmula mas apropiá pa logra e resultado di empresa deseá i koperashon agradabel ku e vários stakeholdernan. Komo empresario bo tin bo mannan liber pa hasi loke ta esensia di e asuntu: dominio di e aktividat ekonómiko di bo empresa, ku hasimentu di ganashi komo faktor krítiko di éksito.
Na AdminPerfect bo por skohe pa e Pakete Total òf partinan di dje. Si bo ke tene bo buki bo mes tambe AdminPerfect por duna bo guia i konseho na midí den esei.
E servisionan di AdminPerfect ta pa tantu empresario komo hendenan privá pudiente.
Vishon
AdminPerfect ta, den retroaktivo, e empresa ku ta traha huntu ku bo pa duna bo kontrol riba bo negoshi I alkansa bo potensia maximo.
Mishon
Provehe e kliente informashon relevante riba su mes administrashon den kualke momento dor di propone ducumentonan di kalidat I korekto den tereno finansiero i organisashon. Esaki ta konta tambe pa konsehonan personal I na midi pa asina nan por a tuma desishonan korekto i mas mihó pa e organisashon konserni. Nos lo ta un bon partner stipulá pa nos klientenan. Nos klientenan por semper konta ku nos I depone nan konfiansa den nos.


text:
Oranjestad, 5 mei 2021- Departamento di Salud Publico ta informa cu nos a haya autorisacion pa cuminsa brinda vacuna di Pfizer na hende muhe na estado.
Esaki ta posibel despues cu estudionan haci a keda cla y ta indica cu e vacuna di Pfizer ta uno sigur pa proteccion di e mama y di e yiu.
Esnan cu ta dunando pecho tambe por vacuna awo contra COVID-19 sin ningun precupacion y por sinti trankilo, pa motibo cu e baby atravez di e lech’i pecho tambe lo ricibi e anticurpa desaroya den e sistema di e mama, cual lo brinda e baby proteccion.
Tanto mama dunando lech’i pecho como dama na estado ta wordo invita pa pasa libremente na e localidadnan di vacunacion. Por scoge segun conveniencia, na Teresita Center (San Nicolas) of Centro Libertador Betico Croes (Santa Cruz). No ta necesario pa haci un cita.
Corda cu tur persona 18+ por cana yega y nos personal lo yuda cu registracion pa wordo vacuna mesora. Pa haci e proceso di registracion mas facil por download Aruba Health App y registra prome cu yega e priklocatie.
Vacuna ta un acto di solidaridad y reponsabilidad conhunto. NIUN por keda atras. Vacunacion lo trece nos hunto atrobe!


text:
Detenshon i entrada hudisial.
KOMUNIKADO DI PRENSA 098 / 2021
9 mart 2021
Detenshon i entrada hudisial.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku algun kaso di ladronisia di outo i violashon di lei di opio, awe djamars 9 di
mart 2021 den oranan di mèrdia tim di ladronisia di outo a hasi detenshon.
Ta trata aki di e hòmber R.S.S. nasé na Kòrsou di 26 aña di edat. Tambe a detené e hòmber
R.G.M. nasé na Kòrsou di 22 aña di edat. Ámbos detenshon a tuma lugá riba Weg naar
Westpunt.
Seguidamente polis a tene un entrada hudisial na un kas den Kaya Shilling.
Durante di investigashon polis a haña i konfiská artikulonan ku ta di importansia pa e
investigashon. Tambe a konfiská un kantidat di mata di mariwana.
Na e kas den Kaya Shilling a hasi detenshon di e hòmber H. D. S., nasé na Kòrsou di 21 aña
di edat, pa violashon di lei di arma di kandela.
A presentá e trio dilanti un fiskal ouksiliar ku despues di interogashon, a pone R.G.M. den
libertat i a ordená enkarselamentu di R.S.S. i H.D.S. pendiente di mas investigashon.


text:
patrick groters
-
Lima2019
Patrick a debuta den gran forma na Lima
Landado Patrick Groters e debuta den gran forma den e Panam Games Lima 2019. Cu dos final A, un B…Read More »
-
Lima2019
Patrick ta keda na di 8 lugar
Patrick Groters ta keda na di 8 lugar den e 200IM na Lima, Peru E hoben Groters a clasifica pa…Read More »
-
Lima2019
2 lugar pa Patrick den Final B
Patrick Groters ta sali number dos den final B y ta scirbi un record Arubano nobo den lomba marcando un…Read More »
-
Lima2019
Patrick ta keda 0.12 sec di Final A
Landado Patrick Groters tambe ta keda net afor di un otro final A cu 0.12 seconde na Lima, Peru Patrick…Read More »
-
Lima2019
Posicion 8 pa Patrick
Patrick Groters a keda na posicion number 8 den e gran final di 200m lomba den e Panam Games Lima…Read More »
-
Lima2019
Patrick tambe logra Final A
Landado Patrick Groters tambe ta logra un final A den e Weganan Panamericano 2019 na Lima, Peru. Un dobbel momento…Read More »
-
Lima2019
Mikel y Patrick ta na Lima
Landadonan Mikel Schreuders y Patrick Groters a yega Lima, Peru y ta cla pa competi diamars awo Despues di a…Read More »
-
Barranquilla2018
Natacion a sigi diamars mainta
Natacion a continua diamars mainta cu nos atleta nan Mikel, Daniel, Patrick y Jordy a mira accion. Mikel cu Daniel…Read More »
-
Barranquilla2018
Final di Natacion
Dialuna anochi a continua cu e finalnan pa loke ta trata e deporte di natacion. E anochi a inicia cu…Read More »
-
Barranquilla2018
Cuatro atleta a mira accion
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel…Read More »


text: WILLEMSTAD- 12 di mei 2015 – Miss Universe Jamaica 2014 srta. Kaci Fennell sigur a kousá un impreshon durante i despues di e sertámen di Miss Universo na yanüari último. Kaci Fennell a resultá di kuater finalista den e kuadro di honor. Durante e sertámen aki nos isla a keda bon representá pa Miss Universe Curaçao 2014; srta. Laurien Angelista. Kaci Fennell tabata invitado di honor durante e sertámen di Miss Playa 2015. Durante su bishita na Kòrsou Kaci Fennell a bishitá Ofisina di Turismo di Kòrsou (CTB), kaminda el a keda risibí pa direktor interino sr. Hugo Clarinda. Kaci a risibí algun bunita regalu na nòmber di nos dushi isla Kòrsou. Na mes momentu Kaci a indiká di a gusta Kòrsou i ku pronto lo e ta bèk pa sigui disfrutá di loke nos pais tin di ofresé.


text:
Kralendijk- Boneiru riba djasabra a bolbe konosé un viktima fatal na Covid-19. Banda di esei, e grado di kontagio ku 53% di hende ku a tèst positivo, ta mas haltu ku nunka.
Awe 3 di aprel 2021 tin 247 kaso aktivo di Covid-19 na Boneiru. Di e 45 resultadonan di tèst ku a drenta, 24 a resultá di ta positivo. 17 hende a rekuperá di Covid-19.
En total tin 21 persona den hospital. Tin 14 persona hospitalisá na Boneiru. Tin 1 persona den hospital na Kòrsou, 1 persona den hospital na Aruba i 5 persona den hospital na Colombia.


text:
Presentacion Howell y Flanders
BMX na e weganan di Cochabamba2018
Prestacion di Shanayah Howell y Feddison Flanders Ciclismo BMX den e XI Juegos Suramericanos Cochabamba 2018
Categoria Femenino: Shanayah Howell den e TIME trials a marca un tempo di 35.08 bon pa un di 7 lugar. Pa loke ta su careda mes Shanayah mester a core 3 biaha. Desafortunadamente den e prome careda Shanayah ta dal duro tras di un coredor di Brazil unda e ta cay fuerte y mester a wordo atendi pa e personal di prome auxilio. Asina mes Shanayah ta core dos biaha mas y ta logra un di 6 y 8 lugar den e competencia. Overall Shanayah ta keda na un di 8 lugar.
Categoria Masculino: Den e time trails Feddison Flanders ta marca un tempo di 31.04 unda e la posiciona su mes na di 14 lugar den 16 coredor, su clasificacion a conta cu 8 atletas cu lo mester a core 3 motos clasificatorias para avanzar a Finales: en la buelta di clasificacion. E la ubuca su mes na di 7 lugar den e prome. Den e di dos buelta, Feddison tambe ta cay cu su bais unda cu esaki ta daño cu no por a wordo drecha. Consecuentemente Feddison mester a bandona e competencia.


text:
E bon notisia ta ku nos ta probablemente algun luna alehá for di un vaksinashon kontra di covid 19 responsabel pa un desaster riba tereno di salubridat i sosio-ekonómiko. E mal notisia ta ku tin un “movementu anti-vax” ku fervientemente ta plama e teoria ku hende mester keda leu for di imunisashon kontra corona 19 pa konsiderashonnan religioso i sigun teorianan di konspirashon. Mas éksitoso e grupo aki ta pa kombensé hende pa no tuma un vakuna kontra di covid 19, mas difísil ta bira pa kombatí e malesa. No kere ku no tin anti-vax na Kòrsou. Nos mester ta alèrt.
E movementu anti-vax no ta kere ku vaknisashon ta yuda kontra malesa, pero ku e ta krea malesa serka esnan ku keda imunisá. E kreyentenan ta basa nan mes riba sea konsiderashonnan religioso òf diferente tipo di teoria di konspirashon. Nos mester a tende di algun di e teorianan ku ta flota eifó: covid 19 ta kreashon di un grupo selekto di bionario òf ku e ta resultado di teknologia 5G.
Ounke ningun di e religionnan grandi ta kontra vaksinashon, tin vários sekta Kristian ku si ta anti-vax. I den e kaso spesífiko di Oxford (Inglatera) – esun ku ta mas leu sientífikamente pa inventá e vaksinashon kontra covid 19- esaki ta haña mas resistensia di Katólikonan di vários pais. E rason ta ku e sientífikonan na Oxford den e proseso pa haña un vaksinashon ta usando kopia di sèlnan humano ku a originá di un feto abortá na 1973. Obispunan na e.o. Inglatera, Merka i Oustralia ta lòbi pa para e proseso di Oxford i buska un alternativa ku no tin ke ber ku e feto di kasi 50 aña pasá. Interesante ta ku un kantidat di vaksinashon èksistente (“rode hond”, hepatitis A i sende-paga) ta usa e método di Oxford basá riba sèl di feto.
Na komienso di 2019 e Organisashon Mundial di Salú di Nashonnan Uní (WHO) a designá e movementu anti-vax den e top-5 menasanan mas grandi pa salubridat mundial. Sifranan ta mustra ku anti-vax tabatin hopi éksito kontra vaksinashon kontra sarampi: infekshon di sarampi mundialmente a subi ku 30%.
Ta opvio ku un vaksinashon kontra di covid 19 no ta final di e tùnel. Tin un trabou importante pa Fòrti i Ekipo Gerstenbluth hasi pa kombensé tur hende riba e nesesidat di vaksinashon una bes esaki ta aprobá i disponibel. Sino, e konsekuensianan por ta leu di loke nos a spera.
Willemstad, Kòrsou


text:
Foto (UN): Alexander Loudon ta firma e Karta di UN na nòmber di Reino Hulandes. Su tras, di dos na man robes, John Horris Sprockel.
Vários ta riba e trein pa denunsiá Hulanda di a faya ku e proseso di dekolonisashon di Nashonnan Uní (UN). Por tuma nota di un seri di (mal)informashon di e eventonan na 1955 ku a kondusí ku awe nos no ta riba e famoso lista ku tur ta papia di dje, lista di paisnan ku mester dekolonisá.
Mayoria no ta konsiente ku for di 1945 nos pais a deklará di no ta un kolonia i nunka a subi e lista original di paisnan ku mester dekolonisá. Ta bon pa tuma nota ku pa kambia di status polítiko (uso di outodeterminashon) bo no mester ta riba un lista. Na 2011 South Sudan a bira independiente. Na 1975 e Reinado di Sikkim a disidí ku e no ke ta independiente mas i a integrá den India. Ningun lista a stroba nan. Ta bon pa esnan ku ta skòp Hulanda sa ku si bo ke bira independiente òf provinsia, djis kombensé un mayoria di pueblo via di un referèndum.
Ban pa 1945. Durante di e konferensia na San Fransisco pa lanta UN, a diskutí status di paisnan sin gobernashon propio. Nos pais tabata representá pa Sr. John Horris Sprockel, Presidente di Staten pa Curaçaosche Roomsch Katholieke Partij (CRKP). Normalmente ta lider di CRKP, mr. dr. da Costa Gomez (Dòktor) tabata bai konferensianan internashonal, pero pa rasonnan polítiko e no a bai. Na momentu di e konferensia ku por sierto a dura 2 luna, Dòktor tabata okupá ku Partido Demokrat ku a kaba di lanta na desèmber 1944 i tabata mustra di lo a bari den elekshon pa Staten na 1945.
Na San Francisco Sr. Sprockel ta keda nombrá den e poderoso supkomishon responsabel pa diseñá e International Trusteeship ku e meta:”[to] promote the political, economic and social advancement of the non-self-governing territories and their development towards self-government and self-determination.” E paso aki tabata esensial pasombra a kaba di kita tur kolonia di e paisnan ku a pèrdè di Dos Guera Mundial i a pone nan bou di responsabilidat di komunidat internashonal.
Na momentu ku algun delegado di otro paisnan a puntra nos pa keda inkluí, i asta a bisa di ta dispuesto pa kambia/amplia e diseño di e International Trusteeship pa inkluí Antia Hulandes, Sr. Sprockel a bisa ku esaki no mester: “The Kingdom of The Netherlands is far more ahead regarding decolonization than what was the initial goals of the UN Trusteeship”.
Dòktor despues den vários reunion di Staten ta deklará ku outonomia ta na kaminda i ku no tabatin sentido pa keda inkluí riba lista di UN. Nos pais ta haña gobernashon propio na 1951.
Willemstad, Kòrsou
“Curaçao’s Belang bij San Francisco” 28 yüli 1945; Notulen Staten van Curaçao 1945-1946


text:
Via InfrAruba, e meldpunt nobo pa kehonan referente si den bo opinion bo a topa cu algo robes den nos infrastructura, nos di Inspection di Departamento Naturalesa y Medio ambiente a ricibi un keho. E keho tawata ariba un propaganda cu ta wordo publica pa un compania local di pest control encuanto nos Pega Pega. Ta asina cu ta menciona den e propaganda cu e pest control por yudabo caba cu e pega peganan door di spuit na bo cas.
Departamento di Naturalesa y Medio ambiente (DNM) kier informa y recorda tur hende cu na Aruba ta existi un lista di especienan protegi pa ley. Entre esnan protegi tin tambe nos Pega Pega. Abase di Artikel 4, tweede lid, di Natuurbeschermingverordening (AB 1995 no 2), y artikel 2 onderdeel b., no.7. di e Landsbesluit bescherming inheemse flora en fauna; e Sorto: Phyllodactylus Julieni (PegaPega/ House Gecko) ta un especie protegi.
Pa e motibo aki, nos ta urgi e compania en question y tur demas companianan, como tambe pueblo en general pa tene cuenta cu esaki. Incumplimento cu e ley aki tin su consecuencianan.
E Pega Pega ta habita areanan unda frequentemente tin insectonan. Ta conoci cu unda tin Pega Pega, no tin Cacalaca ta biba. E Pega Pega ta come e.o. Cacalaca y tambe ta mantene su area di biba liber di otro insectonan indesea. E Pega Pega ta un bestia inofensivo. E molester mas grandi ta e zonido cu e ta hasi. Poco biaha e ta hasi su mes visible den cas ya cu e ta mantene su mes hopi biaha den plafon, tras di cashi y otro hoekinan scur den cas.
Pa evita cu insecto y pega pega por drenta paden di bo cas, bo por hasi uzo di screen/gaas na bo bentananan y/of mantene nan sera.
Si Pega Pega drenta bo cas busca manera di sakele bibo door di guie cu un basora pa e porta of bentana, no dal e mata. Rond di bo cas e por come insectonan y evita cu esakinan ta bin paden.
Bishita nos website www.dnmaruba.org y conoce mas di nos departamento y e cuido di nos flora y fauna. Tambe bo por bishita www.overheid.aw una bes bo drenta den e website aki busca “beschermde planten en dieren” y lo bo haya e lista completo di flora y fauna protegi.
Departamento di Naturalesa y Medio-ambiente (DNM) ta revisa e lista di companianan di pest control. Esaki ta necesario pa nos por comunica cu companianan di pest controlnan pa un bon communicacion. Si bo ta donjo of ta maneha un pestcontrol y no a wordo contacta ainda, porfavor llama nos na DNM, tel. 584-1199, puntra pa Yessi y e lo tuma e informacion di bo compania. Tambe bo por manda informacion di bo compania na: [email protected]


text:
ORANJESTAD – E conocido hotelero y desaroyado di proyecto hotelero argentino Alfredo .L (propietario di edificio di Holiday Inn Hotel na Aruba e.o) lo a haya ayudo di e tempo ey minister Benny Sevinger a cambio di pagonan cuantioso haci na e mandatario. Asina hues den D. a confronta parlamentario Sevinger cune durante e tratamento di e caso penal Avestruz diaranson mainta. Un di e proyectonan cu e desaroyado di hotel tabatin interes pa desaroya, ta via Pristine Estates, cu mester a desaroya un hotel na Palm Beach.
PLACA
Durante e intercambio entre e hues y Sevinger, a establece e amistad entre L. y Sevinger, uno di mas di 20 aña for di tempo di e proyecto Bushiri Hotel. L. hopi tempo pasa kier a desaroya e hotel Ritz Carlton pero na e localidad di Fishermans Hut, pero a wordo nenga segun Sevinger debi cu kier a proteha Fishermans Hut. A logra convence L. pa traha riba Holiday Inn mes, renova esaki of bente abou y traha algo nobo eynan. Pero pa L., mester a cambia e permiso pa un hotel all inclusive, traha 100 camber extra y tambe traha un acuerdo nobo di erfpacht ya cu e acuerdo actual lo a vence (60 aña). Durante e tratamento diaranson den corte, Sevinger a bisa cu a dura un tempo pero hunto cu colega Otmar Oduber (e tempo ey minister di turismo) a keda cla y traha aproba e acuerdo nobo pa L.
REGALO DI DESPEDIDA DI BENNY
E peticion pa e tereno erfpacht pa Pristine Estates tabata for di 2015, y a keda cla net despues di e eleccion di 2017, na October net prome cu Sevinger a retira como minister ya cu un gabinete di otro signatura a gana e eleccion. Hues a puntra tambe riba e diferencia di opinion cu tabatin cu sra Dammers na Kadaster/DIP riba e acuerdo aki y cu e tabata contra. Sevinger a sigura cu despues a papia y a logra yega na un acuerdo y tur cos tabata bon. Hues aki a sugeri cu por a considera esaki como un ‘regalo di despedida’ pa L. Regalo ya cu entre 2014 y 2017 L. lo a haci pago di 4 check di 10 mil florin cada un na SVb segun e hues. Ademas, Sevinger riba pregunta di e hues, a admiti cu L. a paga pa e bar di e cumpleaños di yiu muher grandi di Sevinger e tempo ey. Segun Sevinger, e tabata un bunita gesto como amigo pa L. haci esaki. Pero den corte, a mira esaki como pago, a cambio di algo bek. Algo cu pa ley, no ta permisibel y cu awor den e caso aki mester wordo demonstra cu prueba, cu loke a sosode no tabata illegal.
SCHIKKING
Por corda con Ministerio Publico na luna di februari di e aña aki (2022) a cera e caso contra Pristine Estates NV, sospechoso den e investigacion penal Avestruz pa medio di un transaccion (schikking) di 1 miyon AFL. Investigacion di e portal aki a mustra e momento ey cu tabata trata di un compania di Real Estate situa na Noord, y cu tin dos director, di cual un dama local y e otro ta e desaroyador Lowenstein.
SOSPECHO
Pristine Estates NV tabata wordo sospecha di soborno activo. Ministerio Publico a bisa e tempo ey cu e tabata di opinion cu tabatin suficiente prueba contra Pristine Estates NV y cu e hecho pa cual Ministerio Publico a cita Pristine Estates NV por wordo comproba. NOTA: Tuma nota (atrobe) cu e politica di NoticiaCla ta, cu personanan cu no ta figura publico, mientras cu nan ta den proceso legal, ta tapa nan cara y ta usa solamente parti di nan nomber unda cu ta sea pone inicial completo of parcial pero no nomber completo. Dado caso cu nan keda sentencia pa un hues, e ora ta haci nan potret completamente visibel.


text:
Kralendijk – Siman pasá djaluna 16 di ougùstùs, diputado Hennyson Thielman tabatin un enkuentro fruktífero ku e Bonaire Cruise Tourism Association (BCTA). Intenshon di e enkuentro tabata pa kompartí diferente punto importante ku otro pa mehorashon di e sektor.
Resientemente gobièrnu di Boneiru a komuniká e vishon pa sektor di turismo krusero ku a keda dileñá den e plan di rekuperashon di turismo. E plan ta asentuá kambionan pa mehorashon di nos maneho di turismo krusero i pa atraé bishitante na un forma mas stratégiko. En konekshon ku esaki diputado Hennyson Thielman na diferente okashon a sinta ku BCTA ku tin un meta komun; bienestar di e sektor. Huntu a papia tokante diferente punto ku por reforsá pa traha riba mehorashon i stabilidat di e sektor.
Algun resultado di e ekuentronan ta entre otro pa inisiá ku un grupo di trabou pa por yega na stabilidat duradero pa e kompanianan di taksi i tur ku ta trahando direktamente i indirektamente ku e industria krusero. Tambe lo sigui dialogá ku BCTA riba kon por yuda intermediá huntu ku ofisina di haf i TCB pa bini ku liñanan krusero mas atraktivo i mihó pa Boneiru.
Huntu lo intermediá i interkambiá di pensamentu ku TCB i ofisina di haf pa loke ta trata tur informashon di desaroyo pa Boneiru. BCTA a pone su mes disponibel pa yuda ku diferente plan manera por ehèmpel un plan di ehekushon pa yuda empresarionan lokal hasi negoshi den sektor krusero, maneho di akuerdo di data i formanan mas efektivo pa uza e kanal aki pa tuma desishon, plan di akshon pa aglomerashon i maneho di e área krusero.
Diputado Thielman ta kontentu di por a sinta na mesa ku BCTA pa asina komprondé di aserka kon por traha huntu pa logra resultadonan konkreto pa e industria. Lo sigui reuní den forma kontinuo pa asina sigurá ku ta atendé ku e prekupashonnan ku tin i bini ku akshonnan ku ta enfoká riba un maneho efisiente di e industria krusero.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Departamento di Aduana Aruba y “Commissie Grensopening Venezuela” ta informa cu ta hopi importante pa tur persona corda y comprende cu e FRONTERA ENTRE VENEZUELA Y ARUBA TA SIGUI CERA! Esaki ta significa tambe cu ningun barco, yate of carga (cumpra na Venezuela) por sali legalmente for di Venezuela cu destino Aruba of vice versa.
Apesar cu e frontera entre Aruba y Venezuela ta cera a bin constata cu tin diferente embarcacionnan di placer ta riesga di sali for di Venezuela pa Aruba.
Departamento di Aduana Aruba den nomber di “Commissie Grensopening Venezuela” den e forma aki ta informa tur persona cu tin pensa di of a cumpra un barco, yate of carga y opta pa core e riesgo di bin Aruba for di Venezuela mientras cu e frontera ta cera cu esakinan lo wordo manda bek Venezuela sin ningun excepcion.


text:
POLIS TA BUSKA HOMBER PA KASO DI ASESINATO
KOMUNIKADO DI PRENSA 183 / 2020
29 aprel 2020
TA BUSKA
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e kaso di asesinato ku a tuma lugá dia 27 sèptèmber 2016 na Erosweg
kaminda ku e hòmber Werner Mingeli a pèrdè su bida, riba òrdu di Fiskal di Ministerio
Públiko, polis ta pidi búskeda di e hòmber sospechoso:
Julio Alberto Guerrero (alias Kuchi) nasé na Kòrsou, 24 febrüari 1987 i bibá na Seru
Fortunaweg 182.
Partikularidat: e sospechoso tin tatuahe na ámbos brasa parti ariba i na su man drechi parti
abou i na su palma di man drechi.
Ta hasi un súplika na komunidat pa koperá ku informashon ku por yuda na detenshon di e
hòmber sospechoso ariba menshoná i asina solushoná e kaso aki.
Kualke suidadano ku sa paradero di e sospechoso aki òf tin kualke informashon di e
sospechoso, sea asina bon di suministrá e informashon aki na polis, na e numbernan di
telefòn 866-6282 / 866-6292 / 917 òf na e number anónimo 108.
Kuerpo Polisial Kòrsou ta konta riba yudansa di komunidat pa por solushoná e kaso aki
tambe.


text:
ORANJESTAD, Aruba – Diasabra awor dia 8 di juli 2017, Ministerio di Asuntonan Economico ta organisa “Small Business Event” den Renaissance Convention Center. “E evento aki ta pa na prome luga duna un presentacion di e 4 top sectornan cu ta defini e maneho economico di Gobierno, cu ta e areanan di industria cu ta ofrece oportunidadnan economico pa desaroya”, asina Minister mr. drs. Richard Arends a bisa diamars atardi durante un conferencia di prensa.
E inversionnan cu Gabinete Mike Eman II a haci e ultimo 8 añanan pa loke ta trata infrastructura y tambe calidad di areanan publico, a resulta den 5 area fisico di oportunidad rond di nos isla. Ta trata aki di e area rond di refineria, e area rond di waf di carga na Barcadera, e area rond di waf di crucero na Oranjestad, e area rond di Hospital y tambe areanan rond di e obranan infrastructural cu a inaugura recientemente. E cinco areanan aki nos kier desaroya a base di e 4 top sector di actividadnan economico.
“Durante e conferencia di diasabra awor, nos lo presenta ehempel nan y experencianan di empresarionan y inversionistanan cu ta den e top sectornan aki, pa nan comparti nan storianan cu e publico presente. Nos ta invita inversionistanan nobo y doñonan di empresanan mediano y chikito pa ta presente sin falta”, asina Minister Richard Arends a expresa.
Puntonan cu lo enfoca diasabra awor ta riba ingredientenan con pa inverti den e calidad humano, expansion di bo negoshi, tecnologia limpi, logistica y tambe industrianan creativo.
Entrada ta gratis pero ta pidi pa registra adelanta na IDEA, na Departamento di Asuntonan Economico. E evento lo cuminsa for di 9:00am te cu 1:00pm na Renaissance Convention Center. “Mi ta extende un invitacion na publico general, tur cu tin ambicion comercial, pa asisti na e evento aki, Small Business Event, diasabra awo. E evento ta gratis pero pa participa mester inscribi yamando 582-1181 ext. 439 of via e-mail l.croes@idea-aruba.com.


text:
-e pueblo Boneriano tin derecho riba igualdat i libertat politiko
-e pueblo Boneriano tin derecho di dirigi su mes destino
-e pueblo Boneriano tin derecho di mantene su idioma,kustumbernan,norma i balornan,kultura i identidat
-e pueblo Boneriano tin derecho pa wordu goberna i dirigi dor di su mes lidernan i hendenan ku e skohe
-e pueblo Boneriano tin derecho hereda i atkeri pa historia kolonial pa wordu sostene i juda dor di e kolonisador Hulanda den su proseso di emansipashon i empoderashon i kreashon di su mes nashon Boneiru
- e pueblo Boneriano no mag di wordu goberna ni domina di ningún forma dor di Hulanda
-e pueblo Boneriano tin derecho di defende e derechonan aki i asta kontra su mes politikonan i gobernantenan i autoridatnan i por usa tur medio pa rekobra i sigura su libertat
- James Finies, Nos Ke Boneiru Bek


text:
Dialuna 31 augustus 2020 e certificacion di nos Aeropuerto Internacional Reina Beatrix a wordo renoba pa di Departamento di Aviacon Civil.
Conforme e norma di e Organisacion Internacional di Aviacion Civil (ICAO), tur aeropuerto internacional mester ta certifica. Na Aruba, Departamento di Aviacon Civil (DCA) ta e instancia cu ta haci e certificacion aki di acuerdo cu nos leynan di aviacion y normanan vigente di ICAO. Esaki ta wordo haci a base di varios sesion di auditoria profundo di tur aspecto di nos aeropuerto cu ta relaciona cu seguridad operacional.
A base di e auditoria, cu un resultado positivo, un certificado ta wordo otorga na aeropuerto cu ta valido pa tres aña. Durante e tres añanan di validez di e certificado DCA ta keda responsabel pa vigila cumplimento cu tur aspecto di siguridad operacional door di nos aeropuerto.
Despues di varios sesion di auditoria haci pa di inspectornan di DCA, dialuna a yega e momento cu DCA a otorga e Certificado renoba na gerencia di nos Aeropuerto Internacional Reina Beatrix. DCA ta hopi contento cu e resultado di e auditorianan cu a confirma cu riba e tereno di maneho di seguridad operacional (Safety Management Systems) nos aeropuerto ta un di esunnan mas avansa den nos region.
Departamento di Aviacion Civil y Ministerio di Transporte ta felicita nos aeropuerto cu e resultado aki.


text:
Diasabra awo dia 26 di November lo ta e ultimo oportunidad pa aprecia EXPO BEYOND WORDS na e Galeria di UNOCA na Stadionweg 21.
E obranan aki a ser ricibi cu hopi entusiasmo pa nan variacion y tambe pa e nivel di Arte Digital no solamente pa e amantenan di arte pero tambe e publico en general. Nan ta imprimi riba metal manera e artista STANGA (nomber artistico di Stanley Heinze) a diseñ’e.
Interesante ta e mensahe cu e obranan ta transmiti cu ta trata e tema di e discrepancia di e mundo interno di e ser humano y e mundo externo. Hopi biaha nos ta sconde loke nos ta sinti di berdad y nos kier pa e mundo eyfo kere un cos pa otro.
Un total di diestres scol di MAVO, HAVO Y VWO a bishita e exposicion aki. Y e tabata sumamente emocionante con e obranan tabata inspira e hobennanan pa expresa nan sentimentonan y pensamentonan riba bida.
E siman aki ainda lo por bishita e exposicion Beyond Words, Inner Outer durante oranan di oficina di Unoca y diasabra dia 26 di November lo ta e clausura oficial di EXPO Beyond Words na UNOCA na Stadionweg 21 di 7or pa 9or pm. Tur esnan cu ta interesa pa wak e expo aki y no a haya e chens ainda esaki lo ta e unico oportunidad cu ta keda. Corda probecha e oportunidad aki, lo bo keda sumamente satisfecho.
E EXPO aki a ser realisa danki na PBCCG, UNOCA, DCA, CEDE ARUBA, SETAR y WEB y otro sponsornan.


text:
Diabierna mainta, Formador di proximo gobierno di Aruba, sra Evelyn Wever-Croes a bishita Sr Gobernador di Aruba pa un briefing como tambe entrega sr Gobernador un copia di e Acuerdo di Formacion cu a wordo firma diamars ultimo. Esaki ta un palabracion cu a wordo haci cu un biaha pa siman lo mantene sr Gobernador na haltura di e avanse di formacion.
Na su salido, el a wordo ricibi pa prensa y a informa den detaye e avansenan cu tin den e siman aki pa locual ta trata e diferente fasenan cu mester wordo trata prome cu yega na un gobierno stabiel. Sra Wever-Croes ta bisa lo siguiente:
“Despues di a firma e Acuerdo di Formacion diamars ultimo, nos ta den e fase di e programa. Esaki ta un proceso cu ta tuma su tempo. Tur tres programa a wordo poni banda di otro pa asina compara nan y descuti tur e visionnan di cada partido. Logicamente tin algun diferencia entre e tres programanan y pesey ta necesario pa atende cu e puntonan aki prome cu nos drenta den un gobierno hunto”.
Sra Wever-Croes a enfatisa cu e tres partidonan a yega na e acuerdo pa traha riba e puntonan di gobernacion y palabracionnan concreto prome cu bay scohe e ministernan cu lo atende e diferente carteranan.
“E motibo di esaki ta cu nos ta bay tin un gobierno di coalicion. Por lo tanto lo bay tin carteranan cu lo no bay ta di MEP pero si nos kier pa nos vision ta den e programa. Y esaki ta mescos pa e dos otro partidonan. Pa e motibo aki ta importante pa nos pa yega na palabracionnan concreto riba e programa y acuerdonan riba e puntonan cu ta mas principal prome pa despues sigui pa e fase di reparticion di carteranan. Esaki ta trece mas stabilidad den un coalicion pasobra di adelanta cada ken sa e encargonan di nan ministerio”.
Pa yega na e acuerdonan y palabracionnan aki, ta importante tene cuenta cu varios puntonan. E prome ta e vision di loke bo kier logra den 4 aña. Esaki ta wordo detaya den e programa di gobernacion. Nos ta palabra con nos ta bay traha cu otro. Tambe nos ta palabra e cantidad di personal cu un minister por tin pa traha cu n’e. Y asina aki, nos ta trahando pa wak kico mas nos por palabra pa nos tur ta den mesun linea den gobernacion. Nos ta spera cu nos keda cla cu esaki den e siguiente oranan pa asina nos firma e Acuerdo di Gobernacion mas pronto posibel”.
Pa loke ta trata e particion di carteranan, sra Wever-Croes ta laga sa cu ainda no a yega na e fase aki. Unabes cu firma e Acuerdo di Gobernacion, lo cuminsa cu e fase di reparticion di carteranan sigui pa e screening manera nos landsbesluit ta exigi.


text:
The content originally appeared on: Diario
Minister di Husticia:
ORANJESTAD(AAN): Diabierna mainta durante un conferencia di prensa, minister di Husticia y Asuntonan Social Rocco Tjon a tuma tempo pa duna un pabien na tur e trahadornan di prison, mirando cu awe ta e dia oficial di trahadornan di prison, kendenan ta den pleno celebracion den e dianan aki.
“Nan ta eherce un trabao sumamente importante, no solamente pa e cadena judicial, sino tambe pa pais Aruba”.
Hopi biaha nos no ta para keto riba esaki.
Hopi biaha nos ta kere cu combati criminalidad ta solamente haci un investigacion y percura pa e malhechornan wordo cera, pero e realidad ta cu si nos kier evita cu e personanan aki bolbe comete un error, ta importante pa e personanan aki por reintegra y re-socializa na un manera exitoso.
Esaki segun Tjon, kende a sigui bisa cu esaki por logra na e esfuerzo, e dedicacion y e sentido halto di integridad di nos trahadornan di prison, cu esaki mas y mas por bira exitoso.
“Di e banda aki nos kier gradici nan y desea nan hopi exito den e siman aki cu nan ta celebrando cu nan coleganan di St. Maarten, Boneiro, Suriname y Corsow cu ta akinan presente na Aruba”, segun e mandatario.


text:
The content originally appeared on: Diario
Un pleister di 14 pa 16 Miljard Euro pa e frena desaster social na Hulanda
*Prijs di combustibel na clima friu a pone Gabinete Rutte na careda
*Miles di cupo di trabou por wordo poni na peliger enfrente un recesion
ORANJESTAD(AAN)—Na momento cu tur bista na Aruba tabata fiha riba e confrontacion entre CAFT y Aruba, cu a pensa pues cu por a wordo transforma pa un confrontacion entre Gobierno di Reino y Aruba, DIARIO a mustra riba e hecho cu Gobierno Hulandes mes tabata den un situacion sumamente serio ya cu e Guera di Ukraine tabata tin un impacto mucho mas fuerte riba e poder di compra di e Pueblo Hulandes cu riba e Arubiano.
Un asunto cu sigur a hunga un papel y lo hunga un papel mucho mas grandi den e problemanan social na Hulanda, ta e hecho cu Hulanda tin un clima friu cu ta exigi combustibel.
Prijs di gas cu ta e combustibel importante pa confronta e clima friu, a subi drasticamente y a percura pa costo di bida na Hulanda a conoce un aumento cu e tempo ya tabata 10 porciento y awor ta alrededor di 15 porciento.
DIARIO a indica tambe cu Tweede Kamer Hulandes no a interumpi su vacacion pasobra Aruba no tabata di acuerdo cu Hulanda, pero pasobra Gobierno Hulandes tabata y te awe ta na careda debi na e hecho cu e calidad di bida a cay na Hulanda y pobresa a avansa na forma barbaro.
E cantidad di Hulandes cu a wordo directamente registra como “pober” pasobra nan no por cubri nan gastonan mas, no a wordo afecta pa e grupo cu ya mester a cualifica como pober, pero tambe pa e clase medio cu a mira su forsa di compra baha.
E costo halto di gas no ta problema solamente pa famia pero pa tur empresa y pa instancia cu un establecemento cu mester regla e temperatura, cu den e proximo lunanan lo exigi mas gasto debi na entrada di e temporada friu.
Con Gobierno Rutte lo a tende e asunto a bira importante pasobra, manera tambe DIARIO a splica Aruba, otro siman (e tercer Diamars di September), lo ta Prinsjesdag, e dia cu Rey Willem Alexander lo splica na Parlamento Hulandes, e plan di Gobierno di Reino pa 2023.
Ta riba Prinsjesdag tambe e maneho financiero lo bira conoci ora Gabinete Rutte entrega na e asina yama Miljoenennota (cifranan calcula) pa 2023.
A bira conoci cu den e cifranan aki, Gobierno Hulandes ta basa e recuperacion di poder di compra riba un aumento di e sueldo minimo cu 10 porciento, loke tin un impacto enorme riba mundo empresarial Hulandes cu mester atende tambe cu otro medidanan contene den e Miljoenennota cu ;lo bay exigi mas cu solamente e aumento di sueldo minimo pa e empresario.
Informacionnan di DIARIO, cu continuamente ta wordo confirma na nivel mundial, ta prueba di e red di contacto cu DIARIO tin na nivel halto cu varios pais y ta haci cu DIARIO por informa Aruba debidamente.
Informantenan a indica cu na Aruba no por copia e aumento di sueldo minimo cu Hulanda a introduci y cu ainda por bira problema serio na Hulanda sigur den un menasa di recesion mundial.
“Gobierno Hulandes a busca un solucion cu tabata directamente aplicabel y cu originalmente e kier a introduci den termino di tres aña. Awor, sinembargo, el a dicidi di bini sin mas cu un aumento di sueldo minimo di 10 porciento, cu lo mester wordo carga dor di mundo empresarial mescos cu dor di Gobierno cu ta bay uza alrededor di 15 Miljard Euro pa su asina yama Plan di Reparacion,” informantenan a indica.
Lo tin algun reparacion pa empresanan pero e meta di Gobierno Hulandes ta estilo di Robin Hood, cu lo por tin resultado pa Hulanda mes pero sigur na Aruba lo ta devastador.
Na Aruba, Reino Hulandes ta exigi pa Aruba baha su gastonan di Gobierno y incluso di personal. “Con lo por aumenta e sueldo minimo na Aruba cu 10 porciento y baha of mantene e entrada di e trahador di Gobierno abou?” a wordo trece dilanti.
Otro punto ta, cu un aumento di sueldo minimo lo subi tur prijs na Aruba, loke lo aumenta e inflacion pero directamente ta bira un menasa pa turista cu mester paga pa prijsnan mas halto.
DIARIO a discuti e asunto cu varios Arubiano, cu ta mustra cu ta deshaci di e posibilidad pa Aruba bini cu areglonan hopi riesgoso manera Hulanda a introduci.
Di otro banda mester tene na consideracion cu Aruba a gasta hopi placa y crea un debe nacional mientras Hulanda semper tabata tin problema pa gasta placa y Gobierno Hulandes a percura pa Hulanda tin placa y espacio pa produci e suma di 15 Miljard pa sostene su plan pa subi poder di compra sigur na inicio di e temporada friu, cu lo aumenta gastonan na forma barbaro.
DIARIO ta sigui vigila e desaroyonan pa informa Aruba.


text:
Category: INTERNATIONAL
Worldwide Hindus dismayed at frequent vandalism of Hindu temples in Trinidad & Tobago
Worldwide Hindu community is aghast at reports of continuous vandalizing of Hindu temples in Trinidad and Tobago (TT) in recent months. Hindu statesman Rajan Zed,…
Minister Glenbert Croes a reuni cu START Foundation Hulanda.
Den Haag – Minister Glenbert Croes a sostene un reunion cu Jos Verhoeven, Algemeen Directeur di Start Foundation. Start Foundation a cuminsa inicialmente como un…
Minister Glenbert Croes a yega Hulanda pa bishita di trabao.
Den Haag – Diadomingo 15 di mei Minister di Labor, Energia y Integracion Glenbert Croes a yega Hulanda. Minister Croes a keda ricibi na…
Algemene Rekenkamer Aruba anfitrion Congreso XII CAROSAI Y Presidente CAROSAI
ORANJESTAD – Entre 15 pa 19 mei 2022 Aruba ta organisando y ta anfitrion di e di XII Congreso di CAROSAI. Durante congreso…
PROME MINISTER EVELYN WEVER – CROES A RICIBI BISHITA DI E CONSUL NOBO DI REPUBLICA DOMINICANA
ORANJESTAD – Prome Minister a reuni cu e Consul General di Republica Dominicana sr. Pedro Ventura, durante un bishita di introduccion di e consul…
Minister President Evelyn Wever-Croes: GOBIERNO DI ARUBA TIN TUR ATENCION PA E CONFLICTO NA UKRAINA
Diabierna mainta 25 di februari, Prome Minister Evelyn Wever-Croes a dirigi su mes na pueblo di Aruba den un discurso nacional en bista di e…
CONSUL ITALIANO DI MARACAIBO DI BISHITA CERCA GOBERNADOR BOEKHOUDT
Riba dialuna 7 di februari 2022 Gobernador di Aruba, Su Excelencia Alfonso Boekhoudt, a ricibi señor Aniello Petito, consul Italiano na Maracaibo, pa un audiencia…
Aruba Su Bucuti & Tara Beach Resort Ta Presente Na United Nations COP26 Cu Lidernan Global Pa Firma e Glasgow Declaration on Climate Action in Tourism Propietario/CEO Ewald Biemans ta e prome firmante di Caribe
EAGLE BEACH, Aruba – November 4, 2021 – Bucuti & Tara Beach Resort ta anuncia awe cu e ta un firmante di e Glasgow Declaration…
RESUMEN DI BIAHE DI TRABOU DI PROME MINISTER NA NEW YORK,
“Ta importante pa keda mantene Aruba riba e mapa internacional pasobra ta asina so nos por haña ayudo importante pa nos sali di e pandemia…
Durante Asamblea General di Nacionnan Uni (UNGA) na representacion di Reino na New York: PROME MINISTER A REUNI CU PREMIER RUTTE
Sosten di likides tawata un tema di prioridad den e reunion Hunto cu Premier di Hulanda, Mark Rutte, Prome Minister Evelyn Wever-Croes ta na New York pa atende e AsambleaGeneral di Nacionnan Uni, UNGA 2021. E prome reunion di Premier Wever-croes tawata cu Premier Mark Rutte na Vertegenwoordigincondig di Reino Hulandes na New York. Den e reunion aki a toca varios tema, entre otro a elabora ribae gobierno nobo na Aruba, di…


text:
Ban Topa – Worship na Papiamentu
Dor di e sirkunstansianan aktual nos Ban Topa’ lo bai dor den un otro forma; Nos lo topa Online!
Djabièrnè, 22 di mei lo ta nos segundo Ban Topa – Worship na Papiamentu! Un biaha mas lo ta un tremendo anochi ku alabansa manera bo a eksperensiá biaha pasá.
Nos lo kanta kantikanan ku nos a tradusí, pero tambe algun alabansa klásiko.
Nos lo kuminsá ‘stream’ 19:45 (Hulanda) i 13:45 (Karibe) via Facebook i YouTube.
Nos ta topa!
Photobooth
Aki bo por wak bo potrètnan di Ban Topa – Worship na Papiamentu


text:
ORANJESTAD,Aruba
Diabierna madruga riba sasaki un Taxi a perde control y cu velosidad halto a perde control y a drenta mondi. Ta trata di un cadillac escalade preto cu e chauffer no por a controla y a bay pega den e matanan canto di caminda. Polis a yega na e sitio pero e homber no por a Sali for di auto prome instante y a pidi yudansa di materialwagen pa asina por saca e homber mirando cu e auto a bay pega den un manera hopi stranjo den e palo di kwihi. Ambulance a bin na e sitio pa controla e homber , pero e homber tabata sinti su curpa bon.


text:
ORANJESTAD – Durante tratamento di Presupuesto 2023, Parlamentario Mervin Wyatt-Ras a puntra kico Gobierno ta bay haci pa mehora e poder di compra. Prome Minister Evelyn Wever-Croes a splica cu entrante Januari 2023, Gobierno lo tuma accion pa mehora e poder di compra especialmente pa alivia esnan mas vulnerable den nos comunidad. Gobierno lo baha impuesto riba tur salario y entrada di tur hende, minimum loon lo wordo aumenta, lo aumenta pensioen di biehes, lo aumenta reparatie toeslag di nos pensionadonan, y lo baha impuesto di pensionadonan door di haci calculacionnan separa. E esfuersonan aki lo mehora e poder di compra, mehorando asina e calidad di bida di nos hendenan.
Prome Minister a sigui splica, cu apesar cu gobierno lo introduci e ahustenan aki na comienso di otro aña, e deseo ta pa por haci hopi mas pa e comunidad. Lamentablemente a yega e momento di cuminsa paga e debe cu gobierno di AVP a crea, manera cu señor Mike Eman a bisa, pa “nos tur paga cu orguyo”. Prome Minister a expresa cu apesar cu pa Gabinete Wever-Croes e debe aki ta un berguensa, Aruba ta un bon pagado y lo carga su responsabilidad di paga loke e debe. E banda positivo ta cu Gabinete Wever-Croes ta trahando serio y responsabel y esaki lo crea pronto e posibilidad di por duna mas na e comunidad.
“Aruba ta pasando den momentonan dificil y e efecto mundial di inflacion ta afectando e poder di compra di nos hendenan. Inflacion a wordo causa primordialemente pa e guera cu tin actualmente na Ukraine cu ultimamente a escala. Mientras cu den Caribe a premira un porcentahe di 14.1% di inflacion cu ta hopi mas halto cu e porcentahe mundial cu ta 8.8%, Aruba ta na 6% y esaki ta danki na e gobierno actual cu ta absorbando mas gasto cu por pa baha e efecto inflatorio”, Prome Minister a duna di conoce.


text: SARPA a anuncia cu nan lo stop di bula pa Aruba y Curacao . SARPA ta e unico compaña cu a scoge Aruba na momento cu Aruba no tabatin ningun vuelo directo pa Colombia. SARPRA a duna e oportunidad aki y a duna e servicio desea pa Aruba cu un total di 50 asiento pa yega Colombia. Sinembargo abase di decisionnan di duna e mes un mercado na un copaña cu mas asiento y cu por duna prijs mas abao abase cu nan tin e espacio ey debi cu tin mas asiento a pone cu SARPA no por competi y lo bandona Aruba y suspende e vuelonan pa ruta pa Colombia. Sra Natali , Relashonista Publico di SARPA a trece e noticia pa Aruba.


text:
ORANJESTAD,Aruba
Parlamentario Endy Croes atendiendo su prome reunion di Bipartite dialuna ultimo cual a tuma luga den sala di Parlamento na Corsou a trece un peticion hopi interesante dilanti. Bipartite ta un reunion entre delegacion di Parlamentarionan di Aruba hunto cu Parlamentarionan di Corsou. Den e reunion aki a trata puntonan interesante entre islanan pero alabes ta trata puntonan preparando pa e reunion di IPKO (Interparlamentair Koninkrijks Overleg), cual a inicia dia 7 di januari na Corsou.
Parlamentario Endy Croes a pidi palabra y a trece un proposicion den sala alrespecto deporte. Kico exactamente esaki ta? Parlamentario Croes a propone pa Aruba y Corsou explora e posibilidad pa elimina airport tax pa deportistanan tanto di Corsou como di Aruba. Segun Parlamentario Croes esaki lo crea mas posibilidad y motivacion pa teamnan deportivo por entrecambia competencianan cu otro. Softball, Baseball, Futbol, Taekwondo, Karate pa nombra algun.
Endy Croes a sigui splica cu asina entre nos lo bin mas competencia hisando nos nivel preparando pa competi miho den region. Esaki lo conta solamente pa Federacionnan y asocacionnan afilia na un Federacion. Como ehempel Endy a duna: Si AAA pone Afl.100 mil florin pa aña disponibel pa e proyecto deportivo aki, esaki lo cubri 1538 atleta cu lo por haci uso di banda di Aruba pa bay Corsou pa aña. Esaki lo stimula y cubri pa hopi ekipo y atletanan individual. Por cuminsa cu estilo di OP is OP. Endy a pidi Parlamento di Corsou pa nan tambe traha riba e proyecto aki cu nan gobierno y aeropuerto.
E peticion aki a cay den masha bon tera entre Parlamentarionan di Aruba y Corsou y ambos a compromete di lo bay traha riba esaki. Diabierna awor esaki lo mester aparece den un slot verklaring di Bipartite pa asina wordo firma. Parlamentario Endy Croes a splica cu tur gobierno rond mundo ta inverti den deporte y esaki ta yuda forma un persona, crea caracter, siña disciplina pero alabes ta contribui grandemente na salud di un persona.
Parlamentario Croes ta contento cu a ricibi e sosten completo den sala y awor mester lora manga di camisa manera yega Aruba y cuminsa reuni y traha riba e deseo y proyecto aki.


text:
Rijksrecherche (Reshèrshi di Reino)
Rijksrecherche (Reshèrshi di Reino) ta para pa un gobièrnu honesto. Rijksrecherche ta investigá echonan kastigabel i komportamentu ku gravemente lo por perhudiká integridat di gobiernu. Por ehèmpel kasonan kaminda ta trata di korumpí un amtenar o ora ku un amtenar ta lèk informashon konfidenshal. Tambe Rijksrecherche ta investigá kasonan di uso di arma di kandela o otro violensia grave usá dor di polis.
Mi kier meldu un iregularidat
Rijksrecherche pa Hulanda Karibense
Rijksrecherche ta para pa un gobiernu honestu. Rijksrecherche ta representá den Hulanda Karibense tambe, esta Boneiru, Statia i Saba (islanan BES). For di Boneiru Rijksrecherche ta investigá di forma neutral echonan (posiblemente) kastigabel kometí dor di (semi) amtenar.
Trabao di Rijksrecherche ta kai bou di autoridat di Procureur-General di Kòrsou, Sint Maarten i islanan BES. Den otro pais di Reino rechèrchinan lokal ta responsabel pa ehersé e tarea aki. Kaminda ta posibel rechèrchinan di pais i Rijksrecherche ta traha huntu riba nivel operashonal i di maneho pa por aktua efektivamente.
Rijksrecherche ta para pa un gobiernu honestu. E tarea di mas importante di Rijksrecherche ta pa detektá i investigá komportamientu (posiblemente) kastigabel door di funshonarionan di gobiernu. Rijksrecherche ta kai direktamente bou di responsabilidat di Kolegio di Procureur-General. Di e forma aki Rijksrecherche ta interpretá e rol di instansia neutral ku ta investigá komportashon (posiblemente) kastigabel dentro di gobiernu. Esei ta nifika ku Rijksrecherche no ta forma parti di otro instansia di detekshon, ni di polis.
Rijksrecherche pa Hulanda Karibense
Sifra, rapòrt i foyeto
Reshèrshinan ku eksperiensia ta traha na Rijksrecherche i nan ta risibi sosten for di departamentu di staf i e departamentu operashonal. Nan ta traha for di kuater lugá na Hulanda, esta Amsterdam, Den Haag, Zwolle i Den Bosch. E ofisina prinsipal ta na Den Haag. Den Hulanda Karibense (ku ta konsisti di Boneiru, Statia i Saba (o sea islanan BES), Rijksrecherche tambe tin un ofisina na Kralendijk, Boneiru.
Kiko Rijksrecherche ta hasi?
Rijksrecherche ta hunga un ròl importante den detekshon i investigashon di korupshon dor di empleado públiko. Si bo ta un àmbtenar, direktor o representante di pueblo bo por stimulá o kibra konfiansa di e suidadano. Pesei ta importante pa nan aktua ku integridat i diligensia na tur momento. Ora tin (un sospecho di) komportashon kastigabel den gobièrnu Rijksrecherche por kuminsa un investigashon riba enkargo di Komishon Kordinashon Rijksrecherche (Coördinatie Commissie Rijksrecherche (CCR)) despues di petishon dor di fiskal mayó.
Ta trata por ehempel di investigashon di korupshon, lèkmentu di informashon, fraude o violashon di e deber di konfidensialidat dor di amtenar. Ademas di hasi investigashon, mas i mas Rijksrecherche tambe ta usa su abilidatnan pa komparti konosementu ku gobiernunan, di moda ku directornan por traha riba prevenshon di violashon di integridat i resistensia general den gobièrnu.
Otro tarea importante di Rijksrecherche ta hasi investigashon kriminal den kasonan di violensia grave kometí dor di funshonarionan di polis i otro funshonarionan di gobiernu ku tarea polisial. Un ehèmpel ta investigashon kaminda amtenar detektivo a hasi uso di un arma di kandela durante su funshon i a tira hende ku bala. Rijksrecherche tambe ta hasi investigashon ora un persona muri den sèl di polis. Pa tur partido involví ta di importansia ku e investigashon ta wordu hasi di un manera independiente i neutral: pa víktima i famia na luto sa eksaktamente kiko a pasa, pero tambe pa e funshionario di polis sa si e la aktua di forma legítimo.
Finalmente, Rijksrecherche ta hanja petishon pa hasi sierto investigashon dor di nan abilidatnan speshal o pa motibu di relashon delikado ku ta hunga un rol den un kaso.
Indikashon di tarea di Rijksrecherche i na ki momentu ta aktua.
Neutral
Dor di su status neutral, Rijksrecherche por hasi su trabou diligentemente i ophetivamente. Meta di Rijksrecherche ta duna un kontribushon importante pa sigurá integridat di gobiernu i asina kontribuí tambe na konfiansa di suidadano den gobièrnu.
Ora di ehersé su tareanan, Rijksrecherche ta apliká e siguiente puntunan prinsipal:
Hasi investigashon neutral i diligente
E enfoke di Rijksrecherche ta pa detektá krimen kometí dor di (semi) amtenar. Den tur su investigashonan, neutralidat, diligensia i distansia ta kriterionan importante. Rijksrecherche ta hasi trabou objetivo i di kalidat haltu.
Koperashon i fortalisashon di posishon di informashon
Kaminda ta posibel Rijksrecherche ta traha huntu ku partner di kadena, manera Polis Nashonal, Polis Militar, Servisio di Informashon i Detekshon Impuesto, servisionan di detekshon speshal, autoridat di konsumidó i merkado, i instansianan finansiero, tanto na nivel operashonal komo na nivel di maneho. Investigashon dor di Rijksrecherche semper mester wordu hasí di forma ophetivo, neutral i diligente. Esei kemèn ku koperashon ta posibel solamente si e metanan aki no ta kore peliger.
Na ki momento Rijksrecherche ta aktua?
No ta tur investigashon di krimen kometí dor di (semi) amtenar ta wordu hasi dor di Rijksrecherche. Tin un par di kriterio pa nan aktua:
Investigashon dor di Rijksrecherche ta dirigí riba funshonarionan den servisio di (semi) gobiernu;
Investigashon dor di Rijksrecherche ta dirigí riba krimen posiblemente kometí ku probablemente lo por perhudiká integridat di gobiernu Hulandes;
Ta hasi uso di Rijksrecherche si e investigashon no mester ta neutral so pero tambe ku den e investigashon tur apariensia di parshalidat mester wordu evitá;
Ta deseabel pa hasi uso di Rijksrecherche pa kasonan kaminda mester di su abilidatnan speshal o kasonan kaminda e relashonan ta delikado.
Na momentu ku ta kumpli ku un o mas di e kriterionan aki esei no kermen automatikamente ku Rijksrecherche lo aktua. Pa kada kaso e Komishon Kordinashon Rijksrecherche ta disidí si ta nesesario pa Rijksrecherche aktua. E komishon aki ta kai bou di presidensia di Prokurador-general di Ministerio Públiko.


text:
Inter Willemstad a sigui goloso den Kaya 6 den promé divishon di futbòl. E tim di Vredenberg i bisendario a goliá su ruman grandi SUBT di Kinchán ku skor di 6-0. Victory Boys a sorprendé kampion Skèrpènè ku 4-1, miéntras Jong Holland i FC Sithoc a parti punto: 0-0.
Federashon Futbòl Kòrsou (FFK) a sigui djabièrnè ku e kompetensia den Kaya 6. Atrobe tabatin 3 wega ku a hungá na mesun ora, esta 8or di anochi, den Stadion Dr. Antoine Maduro, Stadion Ergilio Hato i stadion di FFK.
E wega entre Jong Holland i FC Sithoc den stadion di FFK den Brievengat, a kaba manera ela kuminsá: 0-0. Esaki ta nifiká ku e trikolornan di Jong Holland ainda ta invikto den dos wega, miéntras ku e kolegialnan di Sithoc a haña nan promé punto den Kaya 6.
Den Stadion Dr Antoine Maduro na Kinchán Victory Boys a logra su promé triunfó, despues di a pèrdè su promé wega. E tim di Pariba a goliá Skèrpènè ku skor di 4 pa 1.
E hungadó Stalin Lopez Rodriguez na di 20 minüt a pone Victory Boys 1-0 dilanti. Na di 48 minüt atrobe e tabata éksitoso: 2-0. Na di 74 minüt Gerien Silva a hasi e wega 3 pa 0. Faltando 9 minüt pa wega kaba, Skèrpènè ta hinka gol den su mes gol. Finalmente den tempu di suspenshon, esta 90+ minüt, Christopher Isenia ta salba honor pa e tim di fraternan.
Esei tabata e promé viktoria pa Victory Boys den Kaya 6, miéntras ku Skèrpènè a sufri su promé derota. Tur dos tim tin awor 3 punto for di 4 wega.
Inter Willemstad a sigui produsí gol den su di dos wega den Kaya 6, ganando ku skor di 6 pa 0 di SUBT. Ruensley Leuteria a hinka dos gol na di 38 i 51 minüt. Davidson Rosa na di 45+ minüt tambe a skor. Mas
aleu Rudrick Pop na di 50 minüt a amplia e skor mas aun. Stallone Isenia na di 65 minüt i Shakir Amerikaan na di 83 minüt a kaba ku e goliada.
Ku su di dos viktoria awor Inter Willemstad tin 6 punto den dos wega i ta okupá su só e promé lugá den Kaya 6 di Liga MCB. E tim di Vredenberg den dos wega a hinká 10 gol.


text:
Algo cu a hala hopi atencion den parlamento di Aruba diamars durante e tratamento di presupuesto supletorio, cos a cambia di rumbo un rato momento cu e parlamentario di Avp sra Mervin Wyatt Ras durante cu e tabata na palabra a papia cu ultimo dia tin papia di kende a come den parlamento cu zwaaimento di papel. Segun Mervin Wyatt Ras a bisa na voz halto, un di boso a come mi cuminda, ahaaa e puyito mester sali for di e macuto paso un di boso a come cuminda cu nos a skirbi y cu nos no a come, aha y con bo ta yama hende asina.
Di biaha e presidente di parlamento sr Vrolijk a habri e microfono pa e papia y a bisa cu ta duna espacio pa asimila, trankilidad y lo bay haci un onderzoek y pa tur hende ta rustig.
Sra Mervin a sigui na palabra y a bisa mester bay find out kende a come nos cuminda un di boso, porta un di e ministernan. Parlamentario Mervin Wyatt Ras a bisa cu ban papia habri debi cu ta tilda nos di tur sorto di cos y hende ta puntra nos riba caya pero e Ministernan tambe ta come aki den riba gasto di parlamento. Si bo ta tira piedra ta prepara cu bo ta haye bek y nos mester ta hopi mas maduro den parlamento, pasobra e ta rebaha y baha e nivel di parlamento cu nos tin.
Esaki a hala hopi atencion unda tur hende a reaciona riba e parti aki y video birando un viral, e pregunta ta Mervin Wyatt Ras a haya su cuminda???


text:
DOHA – E hungador di Suiza Breel Embolo a percura pa un derota pa su pais natal Camerun su prome derota cu e score di 1-0. Embolo a nace na Camerun pero na edad hoben a muda pa Suiza y awor ta hunga pa e pais cu a adopte. E ta algo peculiar cu e nativo di un pais ta hunga pa otro pais y causa e resultado conoci. Ta prome biaha den su carera professional, cu e ta topa cu e pais natal, y esaki a sosode den mundial di Qatar. Suiza ta gana Camerun pues cu e score di 1-0.
DOHA – E seleccion di futbol di Hulanda ta topa e seleccion di Merca diasabra awor, den e siguiente buelta di Copa Mundial di futbol 2022 na Qatar. Esaki despues cu tanto Hulanda y Merca a gana nan respectivo wega contra Qatar y Iran respectivamente diamars. Mes momento Inglatera a gana Wales y ta sigui pa e siguiente buelta. E orario ainda di e wega no tabata conoci ora cu nos a traha e relato aki, pero tin tres slot di wega, pa e round di 16, cu ta sea 11’or di mainta of 3’or di atardi, ora di Aruba.
QATAR – Senegal, ganando di Ecuador diamars mainta cu score di 2-1 a postula su mes como e number 2 di e grupo A tras di Hulanda y pasa pa e octavo di final den Copa Mundial di futbol 2022. E campeon di Africa a sa di vence Ecuador y elimina nan mesora tambe.
AL KHOR – E seleccion nacional di Hulanda diamars sin mucho dificultad a gana di e seleccion di Qatar cu score di 2-0 y a pasa pa e siguiente buelta como lider di su grupo A. No obstante e victoria, Hulanda no a hunga much convincente y mester drecha su wega hopi mas pa e tin un chens den e siguiente buelta. E siguiente wega di Hulanda ta diasabra awor contra e number dos di e ganador di grupo B. E seleccion mes no ta conoci ainda ya cu e weganan tin cu wordo hunga awe tardi.
BOSTON – E rumornan riba futuro di e pelotero professional di Aruba Xander Bogaerts ta sigui fuerte pa cu su futuro, un analista di MLB Network Jn Heyman, ta sigura cu Bogaerts ta cerca di firma cu sea Philadelphia Phillies of San Diego Padres. Nan dos a gana mas wega e temporada cu a caba termina. Ambos ta interesa den Bogaerts, aunke cu Minnesota Twins y Dodgers tambe ta interesa. Ta papia tambe di e suma cu Bogaerts lo por haya realmente, cu lo ta menos di loke e ta buscando cu ta riba 200 miyon. E suma cu mas e lo por haya segun e analistanan, ta cerca di 180 miyon dollar pa 7 aña cu ta cerca di e oferta cu Boston mes a dune pa 6 aña 3 aña pasa di 120 miyon dollar.
DOHA – E seleccion di futbol di Camerun dialuna a keda na bida despues di a empata su wega di futbol den mundial di Qatar contra Serbia 3-3. Un derota lo a nifica final pa e seleccion. Un fayo di e defensa Nikola Milenkovic a causa cu e seleccion a logra empata e wega. Awor e ta ked ana di tres lugar cu 1 punto, hunto cu Serbia. Brazil ta lidera e grupo cu 3 punto hunto cu Suiza. Nan dos ta topa otro awe dialuna merdia 12’or ora di Aruba.
DOHA – Hungando un mal futbol, e seleccion nacional hulandes a empata cu e seleccion nacional di Ecuador cu un score di 1-1 diabierna. Cu esaki, ambos ekipo ta keda na bida y cu un garantia pa pasa pa e siguiente buelta si e empata mes den su proximo wega cu ta contra Qatar cu ainda no a gana un wega. Pues pasa, Hulanda lo pasa. E pregunta ta si e ta haci esaki como number 1 of dos di su grupo. Hopi ta comenta cu Hulanda tabatin suerte di a mantene e wega na 1 goal y no cay venci contra e pais andino.


text:
Stress ta parti den dos area. E prome ta e tension mental y corporal cu ta bin por ehempel exceso di trabou, e trahamento di aki, aya locual e curpa ta surfri. E ta remarca tambe cu tin persona ta bay gym costante pa baha stress ‘locual nan no sa cu e exceso por duna stress’.
Sinemabargo sr. Leal ta bisa cu cualkier cos na exceso por duna stress. Sea den cualkier cos cu un persona haci. “Stress tambe por bin ora un persona ta busca algo pa alivia e stress ta ocasiona stress.”
Ora cu un persona ta bou di tension, cu e no por hala rosea bon anto pa motibo aki e ta cuminsa huma. E funcion di e humamento ta active e ‘bronchious pulmunar’ e persona ta sinti e por hala rosea.
Den e caso aki e persona ta drenta den un circulo di vicioso. Pa motibo cu e la opta pa huma y por hala rosea, tin menos espacio pa wordo yena cu oxigeno pa ser active anto menos espcacio ta pone cu e persona ‘mester huma mas’ te na momento cu e no por los mas.
“E no ta bay pa e gravedad di e substancia pero e ta bay mas pa locual e ta haci cubo na un nivel emocional.” E tension cu tin pa motibo di e stress, ta mara na nervio di persona ‘principalmente miedo’.
Hende ta busca pa Sali for di e situacion cu di stress di nan circuloo vicioso. Problema familiar ta ocasiona cu un persona cay den e circulo vicioso. Tin algun hende cu ta crece pero e mentalidad no ta suficiente madura.
E persona por tin su diploma, bon trabou, e ta casa, e tin metanan cu el a logra pero den tur e stabilidad semper e pesona ta sinti e falta algo pa ta felis ‘e ta sinti incompleto’.
E por ta cu e situacion ta crea tension pa motibo di madurez emocional. Sr. Leal ta bisa cu na diferente momento ta pone den practica. “Comunicacion mester ta esencial. Sin esey ta consecuencia inevitable di pasenshi y respect.”
Den algun situacion sr. Leal ta bisa cu e problema no ta stress pero e madures. E ta continua bisa cu na momento ambos den e relacion por mustra un madures completo pero manera stress yega ‘nan no por maneha e situacion’. E maneho optimal di e situacion ey kiermen madures.
Cada persona ta dicidi con pa mantene e control. Pa den cada situacion cu un adulto por cay den dje e genera tension por tin consideracion cu nan pareha y actua di un forma madura. “Communicacion cu bo pareha mester ta cla, esey ta e tecnica cu tin pa e consenshi.”


text:
Chèklist na ora di entiero
Despues di buska e defuntu, un koordinadó di entiero di El Tributo ta yama e famia pa traha un sita. Esaki ta sosodé, sea mesun dia òf su manisé, dependiendo di e ora ku e persona a fayesé.
Por fabor, trata di yega na tempu, pa di e manera akí por atendé tur e puntonan ku tin ku regla.
E persona ku ta bin regla e entiero mester bini ku su sédula.
Loke famia mester trese di e defuntu:
- Sédula òf Pasport
- Si e defuntu ta kasá, trese su trouwboek (buki di kasamentu)
- Un potrèt di e defuntu pa pone den korant
- Den kaso ku e defuntu ta den seguro di entiero, trese e dokumentunan relevante
Pa e defuntu femenino, mester trese:
- Shimis, saya ku blusa òf karson ku blusa
- BH, mea i panty (karson djabou). NO tin mester di sapatu
Pa e defuntu maskulino, mester di trese:
- Sèt di bachi ku karson i kamisa òf karson ku kamisa
- Mea, dashi, faha i boxer (djòki). NO tin mester di sapatu


text:
Willemstad Curacao: Djabièrnè 6 di mart 2020, alrededor di 06.00 or di mainta, e personal di Divishon di Krímen Organisá den koperashon ku Tim di Aresto, Marina i KMAR a tene entrada hudisial riba un tereno situa na Ronde Klip. E entrada hudisial ta den kuadro di informashon relashoná ku plantashon di mariwana.
Durante di e investigashon riba e tereno menshoná a haña i konfiská un kantidat di planchi di mariwana, difirente atributo pa kultivo i un kantidat di munishon.
No a en kontra ku ningun hende den bisindario di e plantashon.
Investigashon den e kaso aki ta kontinuá.


text:
Churandy Martina
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Churandy Martina (Kòrsou, 3 di yüli 1984) ta un atleta di Kòrsou. Ela partisipa kuater biaha na Weganan Olimpiko. Dos biaha representando Antias Hulandes (2004 i 2008) i dos biaha Hulanda. Esakinan tabata na 2012 na London i na 2016 na Rio de Janeiro.
Na aña 2007 el a gana medaya di oro den e Weganan Panamerikano na Rio de Janeiro. E tempu den sprent di 100 meter tabata 10,15 sekònde.
Martina a finalisá durante Weganan Olímpiko di Zomer 2008 na Bejing na di dos lugá riba 200 meter sprent. Pero a deskualifik'é pa motibu ku el a sali for di liña. Riba 100 meter el a finalisá na di kuater lugá.
Honor[editá | editá fuente]
Banko Sentral di Antias Hulandes lo traha un moneda di konmemorashon di sinku florin ku imáhen di Churandy Martina koriendo i e palabranan “Weganan Olímpiko Beijing 2008.”


text:
Persona hurídiko
Un persona hurídiko ta un término hurídiko pa un entidat òf organisashon ku ta tuma parti den komersio di un òf otro forma. E persona hurídiko tin derecho i obligashonnan mesun kos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf ser demandá.
Tipo[editá | editá fuente]
Ta eksistí dos tipo di persona hurídiko:
- Entidat públiko: ta keda instituí pa medio di un akto ofisial di gobièrnu
- Entidat privá: ta keda instituí dor di un òf mas persona natural of persona hurídiko pa medio di un akto notarial
Aspektonan[editá | editá fuente]
Ora ta trata di un persona hurídiko, tin kuater aspekto ku ta importante:
- Ophetivo
- Representashon
- Poder di desishon
- Responsabilidat
Ophetivo[editá | editá fuente]
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko.
Representashon[editá | editá fuente]
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di komersio por haña sa ken ta outorisá pa firma na nòmber di e entidat.
Poder di desishon[editá | editá fuente]
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu.
Responsabilidat[editá | editá fuente]
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.
Formanan[editá | editá fuente]
Aki ta sigui un lista e tipo di entidatnan ku ta ser konsiderá un persona hurídiko:


text:
Home
ABO TA BIRA E PROMÉ HABITANTE?
Bo ta e pionero pa loke ta biba “bèrdè, abitabel i sigur”? Tin nuebe bibienda ku ta kla kaba i disponibel pa okupá inmediatamente. Ta entregá esakinan “turn key” i “as is, where is”. Esei ke men pa abo komo kumpradó ku bo por bai biba den bo kas nobo nobo na Wechi mésora. Di tur kuater tipo di bibienda den Zona E tin ehemplar turn key disponibel.
Traha bo sita awor pa bin tira un bista!
WECHI SENTRO DI INFORMASHON TA HABRI
Di djaluna pa djabièrnè bo por akudí ku tur bo preguntanan na Wechi Sentro di Informashon den bibienda modelo E14 na Wechi.
Nos ta habrí di djaluna - djaweps 8or pa 15or, i djabièrnè 8or – 12or. Por tambe ku un sita na un momentu ku ta kumbiní bo. Nos ta invitá bo pa traha bo sita ku un di e profeshonalnan di nos Tim di Benta.
Bo por tuma kontakto ku nos via e numbernan di telefòn: 724 31 31 òf 724 31 32, i via email: info@wechi.info


text:
Tempo: Awe anochi: levemente te parcialmente nubla y seco den marduga y mayan: parcialmente nubla cu un posible awacero pasahero
temperatura maximo 31 grado celsius
temperatura minimo 26 grado celsius
bahada di solo : 6:49 pm
subida di solo : 6:52 am.
Biento: For di generalmente direccion oost y modera te basta fuerte; forsa 4 te 5 (20 te 39 km/ora, 11 te 21 nudo). den dia fuerte te duro den rafaga; forsa 6 te 7 (40 te 61 km/or, 22 te 33 nudo)
situacion general di tempo pa proximo 24 ora: Lo no bai tin cambionan grandi den e tipo di weer cu ta domina actualmente. aparte di un awacero pasajero den marduga y mainta trempan tempo lo keda seco. stof fini di sahara lo reduci visibilidad un poco durante proximo dianan. di otro un banda por bisa cu biento lo baha un poco den curso di weekend.
condicionan maritimo/ estado di lama: Un estado di lama modera te localmente poco bruto
na partinan oost te noordwest ta wordu spera pa proximo 24 ora. olanan ta for di direccion oost cu haltura di 5 te localmente 8 pia na partinan oost te noordwest. lama lo baha un poco durante
proximo dianan.
aviso/ alerta: un aviso pa boto chikito ta na vigor pa e partinan oost te noordwest di costa i lama habri. tasugeri cautela na otro partinan di costa y lama habri.
fenomenonan special: ningun
potencial di awacero pa proximo 24 ora: 1 mm;
localmente esaki por varia.
registracion di temperatura (grado celsius) y awacero (mm)
den ultimo 24 ora:
airport : max 31 / min 26 / 0.0 mm
westpunt: max 30 / min 27 / 0.0 mm
sta rosa: max 32 / min 27 / 0.0 mm
pronostico di tempo pa proximo tres (3) dianan: Parsialmente nubla y generalmente seco.
biento lo ta for di direccion oost; modera te basta fuerte; fuerte te posiblemente duro den rafaga;
temperatura ( grado celsius) max / min lo ta: 31 / 26


text:
Deklarashon di Minister Alcala-Walle ku Kas di Kultura ta Fayit
Na: Presidente di Parlamento
Señor W. Millerson
Wilhelminaplein # 4
PRESENTE
Tópiko: Petishon pa un reunion di komishon sentral konforme artíkulo 33 di Reglamentu di Orden (RvO) ku komo punto di agènda, “Deklarashon di Minister Alcala-Walle ku Kas di Kultura ta Fayit”
Kòrsou, 20 di ougùstùs 2019
Señor Presidente,
Frakshon di Movementu Futuro Kòrsou (MFK), pa medio di esaki kier pidi bo pa yama un reunion di komishon sentral ku e tópiko ariba menshoná. Den un entrevista na un emisora lokal nos por a tende Minister enkargá ku entre otro kultura deklará ku Kas di Kultura ta fayit.
Na promé lugá nos ta lamentá ku Parlamento mester tuma nota di algu asina importante pa medio di prensa. Kas di kultura ta un instituto hopi importante den nos komunidat i no por ta asina ku e ta pasando den un situashon finansiero kaótiko i no ta tuma akshonnan pa remediá esaki i informá komunidat.
Ta nos deber komo miembronan di Parlamento pa yuda krea un fundeshi sólido pa nos futuro generashon i nos no mester lubidá ku kultura ta un di e vehíkulonan mas importante pa desaroyá un nashon eksitoso.
Pa e okashon aki nos kier pidi Presidente di Parlamento pa invitá Minister di Enseñansa, Kultura i Deporte señora Merilyn Alcala-Walle i tambe representantenan di Kas di Kultura i e kompania di akountent ku ta kontrolá e sifranan di Kas di Kultura. Parlamento kier risibí promé ku e reunion sifranan anual oudita di añanan 2015 te ku 2018 di Kas di Kultura.
Na nòmber di frakshon di MFK,
Gimar Pisas Gilbert Doran Jacinta Constansia Juniel Carolina


text:
ORANJESTAD, Aruba
Parlamentario Endy Croes ta duna poko mas splikacion alrespecto e contracto di Citgo. Den e siman(nan) binidero lo mester trata un ley den Parlamento pa duna apoderacion nan 3 minister esta Minister Presidente Evelyn Wever Croes, Minister di Financien Xiomara Maduro y Minister di Infrastructura Marisol Lopez Tromp pa nan por firma e “Terminantion Agreement” y asina finalmente termina e contracto cu CITGO y haña e jabinan di refineria y terminal legalmente den man di Gobierno/RDA pa asina por sinta cu otro interesadonan y scucha y sondea tur ideanan cu lo por wordo presenta.
Gobierno Anterior No a firma cu CITGO Petroleum Corporation (CPC):
Parlamentario Endy Croes a tuma nota cu entre otro Mike de Meza y Richard Arends a cuminsa cuestiona den media alrespecto e “Termination Agreement” y ta splika cu CITGO Petroluem Corporation ( CPC) si tin suficiente plaka. Parlamentario Endy Croes ta puntra mesora dicon Mike Eman, Mike de Meza y Richard Arends no a firma e contracto cu CITGO Petroleum Corporation anto? Ta masha hopi wega a wordo hunga den tur e asunto di CITGO aki. Den henter e inleiding di e Memorie van Toelichting di e Ley di 29 September 2016 Mike Eman a splika cu CITGO Petroleum Corporation Inc lo ta esun cu lo exploita e Refineria y e Terminal na Aruba. Despues cu nan a elogia CITGO Petroleum Corporation Inc asina hopi como un compania grandi y renombra, Mike Eman, Mike de Meza, Richard Arends y gobierno ta bira sera contractonan cu, a.) CITGO Aruba Holding, b.) CITGO Aruba Refining N.V. y c.) CITGO Aruba Terminal N.V. Pues 3 compania chiquito den mundo di petrolio practikamente sin fondo. Con e structura ta hinka den otro? E compania madre di e dos companianan CITGO Aruba Refining N.V. ( kende lo expoita e Refineria) y CITGO Aruba Terminal N.V. ( kende lo expoita e Terminal) ta CITGO Aruba Holding N.V. Akinan e laso di companianan a caba tambe. Pues CITGO Petroluem Corporation Inc (CPC) ningun momento NO ta MOEDER of ( MAMA) di CITGO Aruba Holding N.V. Pero ta solamente un manager.
CITGO Petroleum Corporation ta un Manager cu Service Agreement:
Parlamentario Endy Croes ta splika ta aki e wega a wordo hunga te hasta den e Memorie van Toelichting di e Ley LV voorzieningen heropening oliereffinaderij AB 2016 no 50 di 29 di september 2016. Despues cu Mike a gaba CITGO Petroleum Corporation INC den e Memorie van Toelichting asina tanto,(mesun compania cu awe Mike de Meza y AVP ta bisa cu tin plaka), na un manera “opzettelijk” willens en wetens ta coopera pa CITGO Petroleum Corporation Inc ( CPC) bira solamente un Manager permitiendo CPC sera un “Service Agreement” cu su mesun tres companianan chiquito pa cu nan management. Pues CITGO Petroleum Corporation Inc ta keda solamente un management company y no ta carga NINGUN pero NINGUN RESPONSABILIDAD di cualkier incumplimento di e obligacionnan di e contractnan. Unico responsabilidad cu CPC ta carga mediante e construcion aki ta pa “chica” e tres companianan ariba menciona cu management fee masha halto y saca tur e placa.
Dicon Gobierno di Mike Eman no a firma cu CITGO Petroleum Corporation Inc?
E pregunta mas cardinal cual kisas Parlamentarionan di AVP manera Richard Arends y Mike de Meza por contesta den e proximo reunion momento trata e Termination Agreement di CITGO ta dicon gobierno di AVP no a firma e contracto cu CITGO Petroleum Corporation Inc ( CPC) siendo un compania “kapitaalkrachtig” cu tanto nan mes a gaba den e Memorie van Toelichting y laga e compania grandi y reconosi aki para responsabel y duna e GARANTIA pa cumplimento cu su obligacionnan den e contracto Definitive Participation Agreement? Part 2 lo continua. Marlon Sneek no ta compronde e materia.


text:
Kralendijk – Djabièrnè 20 di ougùstùs 2021 Harm Kreulen, CEO di KLM Hulanda a wòrdu rekonosé komo un embahador di Boneiru dor di Miles Mercera, CEO di Tourism Corporation Bonaire (TCB) durante un almuerso na honor di Kreulen. Despues di un karera impreshonante di 36 aña ku KLM, Harm Kreulen lo baha ku penshun 1 di òktober proksimo. E bishita na Boneiru tabata un bon oportunidat pa gradesí sr. Kreulen personalmente pa su añanan den servisio di KLM i e apoyo loyal di e aerolinea hulandes pa Boneiru i Hulanda Karibense.
Durante e añanan KLM a ekspande su kantidat di buelo pa Boneiru i awor nos ta yama bon bini na buelo diario for di Amsterdam.
Sr. Mercera a sorpresá sr. Kreulen ku un bunita regalo di Boneiru, i a rekonosé komo un embahador di Boneiru. TCB ta rekonosé su partnernan i bishitantenan komo embahador ora ku nan bishita Boneiru pa sierto kantidat di aña òf ora ku nan kontribuí na e desaroyo sostenibel di turismo.
Segun TCB su CEO, sr. Miles Mercera, “KLM ta un partner loyal pa hopi aña kaba i nos ta balorá e trabòu duru i dedikashon di sr. Kreulen. Masha danki pa tur su añanan di apoyo i nos ta sigur ku e lo disfrutá di su penshun bon meresí.”
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kralendijk – E komishonnan fiho di Relashonnan den Reino di Eerste i Tweede Kamer ta organisá e Reunion Interparlamentario di Reino (IPKO) na Boneiru di djaluna 23 di ougùstùs te ku djárason 25 di ougùstùs 2021. IPKO ta e struktura di reunion di parlamentonan di e paisnan den Reino.
Semper parlamento Hulandes ta anfitrion di e IPKO di verano. Despues ku e dos edishonnan anterior (verano 2020 i wenter 2021) a konsekuensia di e situashon di e pandemia di COVID-19, por a tuma lugá solamente di forma adaptá via konferensia di video, e situashon di COVID-19 ta permití e biaha aki pa bini huntu komo parlamentario den Hulanda Karibense. E delegashon nan lo tene kuenta ku e medidanan di COVID-19 ku ta na vigor.
E presidente di komishon i miembro di Tweede Kamer, Jan Paternotte, lo presidí IPKO. Presidente di komishon i miembro di Tweede Kamer, Paul Rosenmöller ta dirigí e delegashon Hulandes.
Programa
Djaluna, 23 di ougùstùs 2021, mèrdia, gezaghèber di Boneiru, Edison Rijna lo yama e parlamentarionan partisipante bonbiní na Boneiru. E mesun atardi kuater delegashon lo duna un presentashon tokante desaroyonan resien na nan pais. Banda di esei e parlamentarionan lo interkambiá ideanan tokante e kurso di e elekshonnan ku a tene an 2021 na Hulanda, Kòrsou i Aruba i tokante e organisashon di e proseso di elekshon.
Djamars, 24 di ougùstùs 2021, mainta lo tin diskushon plenario i den grupo tokante relashonnan mihó i duradero dentro di Reino. Temanan ku lo bini dilanti ta ekivalensia, komunikashon, diversidat, Statuto, derecho humano, estado di derecho i maneho sólido, i ayudo i sosten mutuo. Seguidamente lo profundisá riba esaki pa kaminda ta trata di afspraknan di kolaborashon i ehekushon di e paketenan di pais akordá pa pais. Den tramèrdia lo sigui interkambiá di idea den grupo i despues di forma plenario tokante klima i durabilidat. Esaki lo sosodé a base di algun meta di desaroyo duradero. (SDG’s).
Djárason 25 di ougùstùs, mainta, e delegashonnan lo bishita Washington Slagbaai National Park. Aki lo informá nan tokante mantenshon di naturalesa riba tera i den e awanan rondó di Boneiru. Despues di mèrdia e stipulashon di e lista di afsprak di IPKO ta kontinuá, sigui pa un konferensia di prensa.
Bishitanan di trabou
Banda di IPKO e delegashon di Staten-Generaal lo hasi algun bishita di trabou riba djaluna i djaweps mainta. Esaki ta enserá temanan manera stipulashon di e mínimo sosial, problemátika di pobresa, enseñansa, inovashon i infrastruktura.
E delegashon mester a kanselá e bishitanan di trabou plania na Kòrsou i Aruba, mirando e oumento di e kantidat di infekshon di COVID-19 i e preshon akumulativo riba kuido médiko na e paisnan aki. E delegashon ke prevení ku e ta kontribuí na e plamamentu di e vírùs òf ku inesperadamente mester hasi un apelashon riba e kuido médiko einan, no opstante e medidanan di prekoushon ku nan ta tuma.
Komposishon di delegashon
Eerste Kamer
Paul Rosenmöller (GroenLinks) – lider di delegashon
Eric van der Burg (VVD)
Arda Gerkens (SP)
Alexander van Hattem (PVV)
Jeroen Recourt (PvdA)
Tweede Kamer
Jan Paternotte (D66) – presidente IPKO
Aukje de Vries (VVD)
Jorien Wuite (D66)
Inge van Dijk (CDA)
Attje Kuiken (PvdA)
Laura Bromet (GroenLinks)
Don Ceder (ChristenUnie)
E deliberashonnan entre e delegashonnan ta públiko i por sigui esaki live via Youtube: youtube.com/channel/UCKhNQfhalzbDvt7qHHquj7A/live
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Den pasado tabatin caso cu cos ta somenta for di ward’i polis. Tabatin hasta auto cu a somenta fo’i warda. E pregunta di parti di nos colega tabata si ta p’esey tin camara n’e container caminda cu ta deposita e armanan di candela.
Na prome instante Procurador General mr. Bote ter Steege no a compronde e pregunta, pero na final, el a bin compronde cu ta trata di polis cu ta haci cos cu nan no mester haci. PG a splica cu cada polis tin su confiansa, mientras cu e confiansa aki ta necesario, esey ta si esey keda asina. E no ta bay haci ningun sugerencia si esaki si fono.
Un polis ta un persona cu nos mester confia, ta loke PG a bisa, y e lo keda confia den nan te ora cu proba lo contrario. Por ta antes cos a bay robes, indudablemente lo actua en contra of no, no ta p’e motibo aki tin camara poni na warda, el a menciona.


text:
Diaranson anochi alrededor di 7:00 pm a sosode un accidente n’e crusada di Weststraat cu Profesor Lorentzstraat. Diariamente ta sosode accidente n’e crusada aki. A boga for di hopi tempo caba pa pone ‘verkeersplateau’ n’e dicho crusada pa evita mas accidente. E biaha aki tabatin dos auto envolvi. Un marca Hyundai modelo Veloster y e otro ta un Toyota Passo.
Segun a compronde na sitio for di ambos partido; e Veloster tabata biniendo for di pabou direccion pariba riba Profesor Lorentzstraat ora cu e Passo a subi e crusada for di Weststraat sin duna preferencia.
E chauffeur di e Veloster a resulta levemente herida. Daño material na ambos auto tabata basta. Polis a cera caminda mientras cu e specialista di trafico a documenta e accidente aki.


text:
Kralendijk- Elvia Tjin Asjoe, mama di lider di partido MPB, Elvis Tjin Asjoe, ta hasi un apelashon riba tur hende riba 60+ na Boneiru pa bakuná kontra di Covid-19.
“Hopi hende a muri pa motibu di Covid, pasombra nan no a haña e bakuna na tempu”, asina Elvia Tjin Asjoe ta bisa den un mensahe di video. Elvia Tjin Asjoe ta sigui bisa ku e virus por hasi hende grandi, manera e mes, hopi daño.
Elvia Tjin Asjoe mes tin 86 aña di edat i pronto e mes lo bakuná tambe.
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
WILLEMSTAD. Pa trese poko klaridat den e broeha-broeha ku Selikor ku ta broei entre Selikor i Ministerio di Salubridat ku si Selikor ta bin na konsiderashon...
WILLEMSTAD – Djabièrnè 2 di desèmber último korte di promé instansia a kondená e siudadano Michael Faneyt di 20 aña di edat na 4 aña kastigu...
Willemstad – Re-apertura ofishal di Abatuar Barber a tuma lugá djadumingu 4 di desèmber 2022 den ora nan di mainta ku hopi entusiasmo i alegria pa...
WILLEMSTAD. “Mi ta yama ayó na Facebook i Instagram”, asina èks prome minister Eugene Rhuggenaath a skirbi den jun mensahe di despedida. Na promé lugá ela...
** Djasabra anochi a tuma lugá e di dos edishon di e Sertámen Miss Curaçao Hollands 2023. Fanátikonan di e 8 partisipantenan entusiasmá pa animá nan...
Willemstad – Mondi Mágiko ta bèk. Di 8 di Dezèmber 2022 te ku 6 di Yanüari 2023 e kurá di Landhùis Bloemhof ta transformá den un...
Djaluna 28 di novèmber 2022 Papa Francisco a risibí den oudiensia e miembronan di e Colegio Pío Latinoamericano, na kende el a pidi pa evitá el...
1 – Libra bo mes di pasado Un di e prinsipal motibunan pa pordoná ta di laga pasado di nos bida bai. Ku esaki mi no...
……e siman aki e empresario i komediante kurasoleño Jandino Asporaat a bishita gobernador Lucille George-Wout pa nan a kombersa riba e proyeko di Hòfi Mango i...
Willemstad – E hóbennan ku a partisipá na ‘Sociaal Vormings Traject (SVT)’ “Un Komienso Nobo” na Kazèrne di Marina Suffisant, a risibí nan barèt. E grupo...


text:
NEW YORK, Merca – E accionnan di Wall Street a habri cu caidanan fuerte debi na e preocupacionnan cu ta reina mei mei di inversionistanan pa e posibilidad di cu e disputa comercial entre Merca y China lo sigui.
Según informacionnan, na e apertura di e promedio industrial DOW Jones, esaki a cay cu 64.64 punto of 0,25%. S&P500, tambe a habri cu’n caida di 7,62 punto of 0,27% mientras cu Nasdaq a cay cu 29,27 punto, of 0,37%.
Entrante 10 di mei e tarifanan di importacion pa un serie di mercancia Chines te cu’n balor di 200 biyon dollar pa aña, lo subi di 10% pa 25%.
E Ministerio di Comercio di China a señala diabierna cu “e ta lamenta profundamente e “aumento di tarifa di importacion” door di Merca y a agrega cu e no tin otro salida cu tambe tuma medidanan pa cu esaki.


text:
ORANJESTAD, Aruba
Temporada di carnaval a pasa bay pero e caravana carnavalesco di gabinete Wever Croes ta sigui su curso caminda diamars un dia despues cu pueblo a kima Rey Momo, e Reina di Mentira Evelyn Wever Croes a bin kima pueblo otro pakete di medida.
Lider di fraccion di AVP, sr Marlon Sneek a mustra cu den un estilo hopi āamorosoā mes, Minister Presidente Wever Croes den un conferencia di prensa a trata di hustifica na pueblo un biaha mas, cu tin mas medida na caminda.
āSegun Prome Minister, no ta nada nobo ya cu varios leynan cu mester a drenta na vigor aƱa pasa, awor lo drenta na vigor y den un forma hopi chistoso.
Manera semper Evelyn a purba di convence pueblo cu ya caba su gobierno a duna pueblo asina hopi cu reduccion riba varios belasting, reduccion riba belasting di tereno y otro reduccionnan.
Siembargo loke e Reina di Promesa Falso aki no ta bisa pueblo ta e hecho cu di un banda su gobierno a yuda pueblo cu 16 miyon florin pero di otro banda a ranca mas cu 250 miyon florin for di pueblo.
Ta un hende cu tin hopi curashi, un Prome Minister cu ta sigui insisti pa tuma pueblo pa spectakel, ta sigui cu e tipo di politica barata aki cu no ta sirbi interes di pueblo.
Pa colmo ta bon pa mustra aki, cu mientras cu ainda Parlamento no a ricibi presupuesto 2020, ya caba Prome Minister a bin dilanti y confirma loke nos a bin ta bisando y loke CFT tambe a confirma caba, esta cu tin un serie di medida pa bin.
Awor ta for di boca di e propio Minister Presidente pueblo a haya sa cu lo tin e ley di deviezenprovisie, e ley di BBO na frontera y otro tipo di impuestonan cu lo drenta na vigor dentro di algun siman.
Realmente impresionante pa scucha Evelyn den un forma asina lief trata di convence pueblo cu BBO na frontera ta pa crea un ālevel playingfieldā pa negoshinan den centro di Oranjestad, mientras cu desde su gobierno a huramente, nunca mas ningun di su Ministernan a cana un solo dia den centro pa haya sa realmente kico ta pasando y kico por wordo haci.
Awor di repiente Prome Minister no ta papia di mega debe of di proyectonan PPP mas pero awor ta papia di e āburaco financieroā cu su gobierno tin cu tapa y pa cual motibo su gobierno ta bay introduci mas medida pa haya placa pa tapa e buraco aki.
Ta bon pueblo realisa aki cu esaki ta mesun lider di MEP cu durante di campaƱa electoral a drenta casnan rond Aruba, presentando su solucionnan pa e situacion financiero, cu su gobierno lo bay tin e formula pa drecha finansa di gobierno SIN cu mester tuma medida contra pueblo.
Dos luna den gobernacion, su gobierno a suta pueblo cu aumento di BBO y awor pa di tres presupuesto cu Gabinete Wever Croes ta bay manda Parlamento, ta yena cu e di tres serie di medida cu lo ranca miyones atrobe for di cartera di pueblo.
Anto cu tur e presion aki cu gobierno ta sigui pone riba ciudadanonan di nos pais, Evelyn ta spera cu pueblo tin comprension pero con esaki por ta posibel si cu den e presupuesto di 2020, lo no tin ningun beneficio of alivio pa pueblo.
Balor di salario minimo lo sigui disminui ya cu e auemento priminti a base di loke Minister Glenbert Croes a yega di bisa den su tempo den oposicion, nunca a wordo ahusta e e vision aki di su persona.
Pueblo diamars mainta despues di e celebra, a haya e noticia desagradabel cu ta un hecho cu mas medida ta na caminda y pa prome biaha den mas di dos aƱa den gobierno, Prome Minister Evelyn Wever Croes tabata honesto cu pueblo bisando: ā mas medida ta na caminda,ā Parlamentario Marlon Sneek a declara.


text:
E situashon ta di atenshon, despues ku Merka a pone diferente sankshon riba PDVSA ku ta doño di Bopec aki na Boneiru.
Curoil ta kumpra e fuel ku Contourglobal ta usa pa pródusi koriente pa e isla di Boneiru, serka Bopec ku ta kai bòu di PDVSA.
Na e momentunan aki tin un lisensia ku a keda akordá entre Merka i Hulanda tokante kon e pago mester tuma lugá.
E lisensia aki ta bálido te ku 31 di mart 2020.
Den dje tin pará ku pa Bopec por bende fuel ku Curoil, e pago di e benta mester tuma lugá riba un kuenta speshal ku ta keda akordá, ya asina por tin kòntròl riba e pagonan ku ta wòrdu hasi na Bopec.
Relashoná ku esaki, ya tin algun dia ta bai ku e dokumento aki ta kla, pero gerensha di PDVSA a prohibi maneho di Bopec pa firma esaki.
Tin diferente reunion a tuma lugá kaba aki na Boneiru relashoná ku esaki.
Awe mèrdia tabata tin otro reunion ku karakter di urgensha yamá pa Gezaghèber Edison Rijna entre otro ku Curoil i Bopec.
Curoil no tabata tin problema pa a firma e dokumento, pero di parti Bopec si niun hende a firma, ya ku di parti di gerensha di PDVSA a prohibi nan pa firma e dokumento aki.
Informashon ku nos ta disponé di dje ta indiká ku tin un ‘deadline’ riba mesa te ku mayan pa Bopec firma e akuerdo aki.
Si esei no sosodé, no ta keda Gezaghèber mas opshon ku bini ku un “Nood Bevel” kaminda ta obligá e kompania Bopec pa entregá fuel na Curoil i nan lo paga esaki riba e kuenta akordá, pa asina Boneiru no hañe den problema ku suministro di koriente mirando ku no tin fuel pa Contourglobal.
Nos ta siguiendo e desaroyo aki mashá djaserka mirando ku tin un silensio hermetikó pa ku e situashon ku a presentá aki.
Tanten ku tin diferente sankshon kontra Venezuela i PDVSA, nos lo por keda haña nos den e tipo di problema nan aki.
E situashon di Bopec mes ta birando mas peligroso, mirando ku manera kosnan ta bayendo, lo por ta asina ku lo no tin sèn mas pa paga salario di trahadonan.
FUENTE: AIMED AYUBI.
NOTISIA KU BO POR KONFIA.